Bivša Vlada nezakonito dala MA 12,7 miliona | MINA\nNaslovnica MINA Business Bivša Vlada nezakonito dala MA 12,7 miliona\nBivša Vlada nezakonito dala MA 12,7 miliona\nPodgorica, (MINA-BUSINESS) – Državna pomoć dodijeljena Montenegro Airlinesu (MA) u 2018. i 2019. godini bila je nazakonita, odnosno nije usklađena sa Zakonom o kontroli državne pomoći, zaključila je Agencija za zaštitu konkurencije (AZK) u novom rješenju.\nMA je u 2018. godini dodijeljeno 7,26 miliona EUR, a u 2019. godini 5,5 miliona EUR.\nTu pomoć je, kako pišu Vijesti, dodijelila bivša Vlada Duška Markovića preko Ministarstva saobraćaja kojeg je vodio Osman Nurković.\nKako navodi list, iz rješenja Agencije, koje je objavljeno na sajtu, nije jasno da li se protiv donosilaca ovih odluka automatski pokreće krivična prijava za nezakonito trošenje ovolike količine novca, da li prijavu pokreće nova Vlada i resorno ministarstvo ili to može uraditi tužilaštvo kao u slučaju Kombinata aluminijuma (KAP).\nAgencija je u drugom postupku o ocjeni nove državne pomoći od 150 miliona iz posebnog zakona o MA, 3. septembra prošle godine zabranila Vladi da ovoj kompaniji isplaćuje nove pomoći što je četiri mjeseca kasnije vodilo njenom prestanku rada.\nAgencija ovim novim rješenjem zadužuje Ministarstvo kapitalnih investicija, kao pravnog sljedbenika Ministarstva saobraćaja i pomorstva, da bez odlaganja, a najkasnije u roku od četiri mjeseca od prijema rješenja, preduzme mjere neophodne za povraćaj ovog novca od MA u ukupnom iznosu od 12,76 miliona EUR.\nU cilju povraćaja sredstava, Ministarstvo kapitalnih investicija je dužno da u roku od dva mjeseca od dana prijema rješenja, sačini i Agenciji dostavi plan povraćaja sa mjerama i rokovima za njegovu realizaciju ili obavještenje o preduzetim mjerama za povraćaj.\nMA je dužno da vrati tu pomoć sa kamatom za period od dodjele pomoći do dana donošenja rješenja.\nAgencija je u obrazloženju rješenja navela da joj je bivše Ministarstvo saobraćaja 30. novembra 2018. godine dostavilo Plan spašavanja kompanije MA i prijavu državne pomoći.\nU tim dokumentima je navedeno da će kompaniji dati zajam od 9,37 miliona EUR jer “bez istog ne može nastaviti poslovanje u narednom periodu”.\nMinistarstvo koje je vodio Nurković se pozivalo da to nije nova pomoć već nastavak ranije iz Plana restrukturiranja iz 2012. godine.\nMjesecima nakon toga uslijedila je razmjena više dopisa između Ministarstva i Agencije koja je smatrala da se može dodijeliti samo ona pomoć koja je bila planirana Planom iz 2012. i nije isplaćena, a ne pomoć sa novom namjenom koja nije bila u tom dokumentu.\nMinistarstvo zatim 5. februara Agenciju obavještava da je na zahtjev MA toj kompaniji odobrilo novu pomoć od 5,5 miliona EUR da bi se kompanija “sačuvala od stečaja i likvidacije, dok se ne nađe trajnije i bolje na zakonu zasnovano rješenje”.\nAgencija, zatim, Ministarstvo obavještava da je iz Plana restrukturiranja iz 2012. godine ostala samo isplata polugodišnjeg finansijskog lizinga prema BNDES banci.\nAgencija je naknadno prikupljajući informacije za izradu Godišnjeg izvještaja o državnoj pomoći utvrdila da je Ministarstvo saobraćaja u 2018. godini kompaniji MA uplatilo 7,26 miliona EUR umjesto najavljene pozajmice od 9,37 miliona.\nZatim je uslijedio novi krug dopisivanja, rješenja, produžavanja ispitnog postupka, da bi tek 15. decembra prošle godine, 11 dana nakon izbora nove Vlade, a dvije godine nakon pokretanja postupka, Agencija uputila dopis Ministarstvu i MA za održavanje usmene rasprave.\nNju su prvi put zakazali za 28. decembar kada je avio-kompanija prestala sa saobraćajem.\nMinistarstvo je 22. decembra tražilo odlaganje pa je nova usmena rasprava zakazana za 29. januar.\nMeđutim u međuvremenu je ostavku podnio cijeli Odbor direktora MA što je izazvalo nova odlaganja, a zatim je ostavku podnio i generalni direktor direktorata za vazdušni saobraćaj.\nKonačno je Agencija održala usmenu raspravu 5. marta, ali bez prisustva predstavnika Ministarstva i avio-prevoznika, na kojoj su razmatrani svi dokazi i dokumenti o tim spornim transakcijama.\nKonačno, Savjet Agencije je na sjednici od 19. aprila utvrdio da su ove dvije državne pomoći nezakonite i da Ministarstvo kapitalnih investicija mora da ih naplati od, u međuvremenu, bankrotirane kompanije.\nMA je prije dvije sedmice otišao u stečaj kroz bankrot, sa postojećim dugom od preko 100 miliona EUR.\nStečaj je tražila Uprava prihoda i carina, jer nije na drugačiji način mogla da naplati poreski dug od 12 miliona EUR.\nKako pišu Vijesti, sadašnje rješenje Agencije neće imati značajnog efekta u naplati potraživanja Vlade i povrata nezakonite državne pomoći, jer Ministarstvo kapitalnih investicija to potraživanje od 12,7 miliona EUR može samo da prijavi stečajnoj upravi, dok je njegova naplata praktično neostvariva zbog male imovine kompanije koja će ući u stečajnu masu, a ogromnih potraživanja.


Predsjednik Čubrilović održao "Aktuelni čas" i uručio diplome 22. generaciji studenata stažista | NSRS\nPredsjednik Čubrilović održao "Aktuelni čas" i uručio diplome 22. generaciji studenata stažista\nPredsjednik Narodne skupštine Republike Srpske Nedeljko Čubrilović danas je održao „Aktuelni čas“ i uručio diplome 22. generaciji studenata stažista koji su završili šestomjesečni program stažiranja u parlamentu Republike Srpske.\nPredsjednik Čubrilović govorio je stažistima o organizaciji, strukturi i funkcionisanju najviše zakonodavne institucije Republike Srpske, Poslovniku o radu i radnim tijelima parlamenta.\nSumirajući rezultate rada parlamenta Republike Srpske u aktuelnom, Devetom sazivu, predsjednik Čubrilović je istakao da je Narodna skupština Republike Srpske, po svim pokazateljima i ocjenama organizacija koje se bave analizom rada parlamenata, bila najefikasniji parlament u BiH tokom cijelog četvorogodišnjeg mandata, sa najvećim brojem održanih sjednica i sa najviše usvojenih zakona i drugih akata.\nPredsjednik Čubrilović je istakao da je veoma korisno što su se studenti upoznali sa funkcionisanjem Narodne skupštine, skupštinskim procedurama, postupcima za usvajanje zakona i radom radnih tijela.\n„Želim vam mnogo sreće i uspjeha u daljem obrazovanju i profesionalnom angažmanu. Očekujem da se aktivno uključite u politički i društveni život Republike Srpske. Jer, mladi su naš najveći potencijal“, poručio je predsjednik Čubrilović.\nTokom „Aktuelnog časa“ stažisti su pitali predsjednika Čubrilovića kada će biti održana konstitutivna sjednica na kojoj će biti formiran Deseti saziv parlamenta, te da li je sve spremno za održavanje te sjednice.\nPredsjednik Čubrilović je odgovorio da očekuje da će, po zvaničnom objavljivanju izbornih rezultata, u skladu sa zakonom i Poslovnikom biti na vrijeme zakazana i održana konstitutivna sjednica i formiran novi skupštinski saziv.\nDiplome su uručene studentima završnih godina osnovnih studija i apsolventima svih fakulteta u Republici Srpskoj, čiji studijski programi se odnose na pravo, ekonomiju, političke nauke, filozofiju, istoriju i psihologiju.\nDiplomirani novinar Goran Cvjetković je kazao da je veoma zadovoljan programom stažiranja, jer je u praktičnom radu upoznao sistem funkcionisanja parlamenta Srpske.


Priča o Trajanovom mostu na Dunavu - National Geographic Srbija\nAUTOR: Nikola Bura | OBJAVLJENO: 13. 05. 2017.\nCeo tekst Trajanov most možete pročitati u National Geographic Srbija iz aprila 2015. godine\nSunce tek što je bilo odskočilo kad se tog prolećnog dana 105. godine nove ere car Trajan sa pratnjom uputio iz Dijane, svoje dunavske rezidencije, nekoliko kilometara putem niz desnu obalu reke do novosagrađenog mosta, na svečanost povodom njegovog osveštenja. Sve vreme dok je sa čela kolone konjanika pozdravljao svoje legionare postavljene u špalir sve do samog mosta, rimski imperator nije skidao pogled sa veličanstvenog objekta kakav svet do tada nije video. Dvadeset visokih kamenih stubova, obasjanih suncem, nosilo je nad širokom rekom drvenu konstrukciju, dugu više od jednog kilometra, preko koje će on, veliki vojskovođa, ubrzo povesti 18.000 ratnika u drugi pohod na nemirnu i preteću Dakiju, da sa te strane obezbedi mir svom carstvu.\nSaznajte i 8 najlepših mostova na svetu\n„DOMINUS TRAIANO, PONTEM EST SUPER”, pozdravio je imperatora čuveni Apolodor iz Damaska, konstruktor i nadzornik gradnje mosta, predajući mu plan objekta kao simbol završetka njegove izgradnje. Sledio je čin osveštenja mosta time što je Trajan izlio žrtvu levanicu iz patere (plitke činije), a potom, uz gromoglasne pozdrave svojih legionara, prešao na levu obalu Dunava. Sigurno da tada nije izostalo divljenje lepoti i grandioznosti mosta, ali ni znanju graditelja i snazi Carstva da ga sagradi.\nDanas, 19 vekova kasnije, u mogućnosti smo da, na osnovu sačuvanih dokumenata i obavljenih istraživanja, na licu mesta rekonstruišemo ove svečane trenutke, događaje koji su im prethodili, kao i sudbinu mosta tokom vremena sve do današnjih dana.\nDunav Trajanov most most Istorija Istorija Stari Rim


Skupština Kosova sjutra o dijalogu sa Srbijom - Vijesti.me\nJEDAN POKRET PROTIV\nFoto: Internet Autor: BETA\nSkupština Kosova će sjutra raspravljati o dijalogu sa Srbijom i očekuje se da prihvati rezoluciju kojom će odrediti okvir djelovanja kosovske delegacije, piše danas prištinski dnevnik "Ekpres".\nŠef poslaničke grupe Demokratske Partije Kosova, Adem Grabovci je rekao da će se rezoluciju zajednički pripremiti sve poslaničke grupe.\n"U Skupštini Kosova se moraju odrediti opšti okvir i oblasti razgovora. Ovim rezolucijom Skupština takođe mora tražiti od Vlade da povremeno izvještava Skupštinu o toku razgovora", rekao je Grabovci.\nMeđutim, pokret Samopredeljenje je najavio da će se usprotiviti razgovorima sa Srbijom.\nPortparol tog pokreta, Erzen Vranići je rekao da još nije konkretno odlučeno kakve korake će preduzeti Samopredeljenje, ali je dodao da će njegovi poslanici tokom sjednice Skupštine u ponedjeljak "iznijeti stav protiv razgovora sa Srbijom".\nSa druge strane, opoziciona Alijansa za Budućnost Kosova je najavila podršku rezoluciji.\n"Mi podržavamo da Skupština Kosova donese rezoluciju koja će sadržati sve elemente kojima će se odrediti da razgovori budu u interesu građana Kosova", rekao je potpredsjednik ABK Ahmet Isufi.\nAlbanci nisu teroristi,mi smo miroljubiv narod,svakim danom imamo vise i vise prijatelje u svjetu sto znaci da smo svaki dan jaci i jaci . Zao mi je sto u Crnoj Gori i dalje ima ljudi koji misle kao ovi sto su napisali ova prva dva komentara .\nNece jos dugo crnogorska braca albanski teroristi sa Kosova imati takozvanu drzavu Kosovo.Kosovo je sveta srpska zemlja,i ne postoji ni teoretska sansa da bude nezavisno.Hasim Taci je vadio organe zivim Srbima i prodavao,sto znaci da su Albanci vecno izgubili pravo na nekakvu vecu autonomiju na Kosmetu.Ne treba nikoga da zbunjuje trenutno stane na Kosmetu jer to je samo privremeno,ono sto je srpsko mora se vratiti Srbima.\nKosovo je lazna drzava i uskoro ce da nestane.Dzaba su se Crnogorci pobratili sa Siptarima sa Kosova,i dzaba su se odrekli predaka i vere radi podrske Hasimu Taciju.Vremena se menjaju,odnos snaga na globalnom nivou se ubrzano menja, drzave BRIK-a polako preuzimaju dominaciju nad svetom,i pitanje je vremena kada se lazna drzava Kosovo nestati.


Reagovanja na odluku EU | Novosti.RS\nReagovanja na odluku EU\nsubota, 29. 06. 2013. u 10:48\nReagovanja na odluku EU da da se otvore pristupni pregovori sa Srbijom. Ekonomisti: Pozitivno utiče na ekonomska kretanja. Milanović: Sve najbolje Srbiji na putu u EU\nOdluka šefova vlada i država EU da se otvore pristupni pregovori sa Srbijom, pozitivno će uticati na ekonomska kretanja u zemlji, ocenili su za Tanjug ekonomski eksperti.\nJURIJ BAJEC: POBOLJŠAN MEĐUNARODNI EKONOMSKI POLOŽAJ\nDobijanje datuma za otpočinjanje pregovora o članstvu u EU definitivno će poboljšati međunarodni ekonomski položaj Srbije i može se očekivati da će nam biti poboljšan kreditni rejting, što za privredu konkretno znači jeftinije zaduživanje na tržištu kapitala, odnosno, to znači niže kamatne stope, rekao je profesor Ekonomskog fakulteta u Beogradu Jurij Bajec. On smatra da je odluka o dobijanju datima dobra vest za Srbiju i zbog toga što će se tim činom trasirati put naše zemlje u periodu od narednih pet, šest, sedam godina, sve do konačnog učlanjenja u EU.\nHASAN HANIĆ:VIŠE INVESTITORAI dekan Beogradske bankarske akademije Hasan Hanić smatra da dobijanje datuma od EU ima niz pozitivnih ekonomskih efekata na planu privlačenja inostranih investicija, porasta poverenja u Srbiju i njenog kreditnog rejtinga. Hanić je istakao da će se dobijanje datuma odraziti i na porast proizvodnje i zaposlenosti, privrednog rasta, poboljšanje pozicije u pogledu bilansa plaćanja i budžetskog deficita i sa stanovišta osporavanja daljeg rasta javnog duga, kao osnove za finansiranje budžetskog deficita.\nSNS: POTVRDA POSVEĆENOSTI VLADE EVROPSKOJ I REFORMSKOJ POLITICI\nZamenik šefa poslaničke grupe SNS Zoran Babić izjavio je da je odluka o otpočinjanju predpristupnih pregovora potvrda posvećenosti Vlade evropskoj i reformskoj politici. Prema njegovim rečima, to je i potvrda suštinske i prave borbe protiv kriminala i korpucije, a to su stvari koje su razjedale srpsko društvo dugi niz godina. Odluka o otvaranju pregovora znači da vrata evropske budućnosti Srbije nisu više odškrinuta, već zaista otvorena, naglasio je Babić. URS: VELIKO PRIZNANJE GRAĐANIMA SRBIJE I VLADI\nIz URS-a ocenjuju da je ovo veliko prizanje građanima Srbiji i Vladi koja je pregovarala i da imamo razloga da budemo ponosni. „Sada krećemo nepovratnim putem evropskih integracija, ulazimo u društvo evropskih zemalja, postajemo moderna, savremena država sa vladavinom prava, posebno ljudskih prava i Ujedinjeni regioni Srbije smatraju da je ovo vrlo važan datum. Ovo je početak dobrog, ali teškog puta koji nas čeka, otvaranje 35 poglavlja pregovora sa EU koji će biti kompleksni", istakao je šef poslaničkog kluba te stranke Vladimir Ilić.\nNS: PRIZNANJE EU\nNova Srbija ocenila je da je odlukom Evropskog saveta Srbija dobila bezuslovan početak pregovora o pristupanju EU, ali ne kao nagradu, već kao priznanje EU Vladi Republike Srbije za njenu posvećenost rešavanju svih otvorenih pitanja.\nJS: ZA DOBROBIT GRAĐANA\nPoslanik Jedinstvene Srbije Petar Petrović izjavio je da je odluka o otvaranju pretprisutpnih pregovora za članstvo Srbije u EU dokaz da je vlada koju vode premijer Ivica Dačić i prvi potpredsednik Aleksandar Vučić, učinila sve napore za dobrobit građana i da to nije nagrada, već zasluga.\nPUPS: USPEH DRŽAVNOG VRHA\nPoslanik Partije ujedinjenih penzionera Srbije Momo Čolaković istakao je da je otvaranje pregovora za članstvo Srbije u EU uspeh premijera Ivice Dačića, predsednika Srbije Tomislava Nikolića i prvog potpredsednika vlade Aleksandra Vučića. "Očekujem da mi, kao parlament i vlada, damo puni doprinos u pripremi za početak pregovora, a skupština na usvajanju svih potrebnih zakona iz evropske agende", rekao je Čolaković i najavio da će u tom kontekstu skupština raditi u punom kapacitetu u narednom periodu.\nDS: DOBRA VEST ZA GRAĐANE SRBIJE\nZamenik predsednika Demokratske stranke Bojan Pajtić poručio je da je odluka Saveta EU o otvaranju pregovora sa Srbijom dobra vest za građane Srbije, iako Srbija nije dobila konkretan datum. "Žao nam je što stranke koje su na vlasti nisu protekle dve decenije podržavale evropski put naše zemlje, jer da jesu mi bismo danas, kao i Hrvatska, slavili pridruživanje Uniji", rekao je Pajtić na i istakao da demokrate ohrabruju stranke vladajuće koalicije da nastave tim putem i u implementaciji briselskog sporazuma.\nLDP: BEZ OPUŠTANJA, ŠANSA KOJA SE NE SME PROKOCKATI\nPoslanik LDP Bojan Đurić kaže da je odluka o otvaranju pregovora o ulasku Srbije u EU velika šansa koju je Srbija dobila i da ne sme biti nikakvih opuštanja, jer se ona ne sme prokockati.\nLSV: EU CENI NAPORE SRBIJE\nLiga socijaldemokrata Vojvodine smatra da je odlukom o otvaranju pregovora sa Srbijom, EU pokazala da ceni brojne napore koje je Srbija preduzela na putu evropskih integracija. LSV poručuje da su evropske integracije jedini i najvažniji put za dobru budućnost Srbije i da će, uprkos jasnim političcim razlikama, LSV podržati svaki potez državnog rukovodstva koji vodi ka bržem priključenju EU.\nDSS: NEMA DATUMA BEZ ISPORUKE KiMŠef poslaničkog kluba DSS Slobodan Samasrdžić tvrdi, međutim, da Srbija nije dobila datum za otpočinjanje pregovora za članstvo u Evropskoj uniji i da ga neće ni dobiti "dok ne isporuči celo Kosovo sa imovinom i spomenicima kulture".\n"Zaključak Evropskog saveta oslanja se na deklaraciju Bundestaga. Datuma nema, odlaže se za januar, a januar ima 30 dana i možda će nam tada dati datum. U decembru će Evropski savet analizirati šta je Srbija uradila na primeni briselskog sporazuma, iako to ne piše", rekao je Samardžić i naglasio da je to uslov za dobijanje datuma.\nMIŠČEVIĆ:JEDNA OD NAJZNAČAJNIJIH VESTI U 21. VEKU\nBivša direktorka Kancelarije za evropske integracije Tanja Miščević izjavila je da je odluka Evropskog saveta jedna od\nnajznačajnijih koju će Srbija čuti u 21. veku, jer se njom kroz otvaranje pregovora za pristupanje Evropskoj uniji otvara dugo očekivani proces približavanja EU.\nHrvatski premijer Zoran Milanović poželeo je Srbiji sve najbolje u pregovorima sa EU i poručio da će svaka zemlja, koja posle Hrvatske bude ulazila u Uniju, morati da prođe iste kontrole tokom pregovoračkog procesa. Kada je reč o međusobnim tužbama pred međunarodnim sudom u Hagu, Milanović je ocenio da one opterećuju odnose u toj meri da je potrebno "energično" razmotriti šta s time učiniti.\nNeverovatno! Tolike cestitke zbog pocetka pregovora sa EU koji mogu trajati godinama, a na drugoj strani odricemo se Kosmeta (to je nekada znacilo Kosovo i Metohija,a sada se spominje samo Kosovo). To bi bilo isto kao kad bi se majka radovala da ce imati jos dece a jedno je vec izgubila. Postenije bi bilo da nasi politicari kazu da smo Kosmet vec izgubili bilo bi nam i lakse i narod bi poceo da shvata da bez EU ne ide.\nBezuslovni datum nije dobijen, vec naprotiv nova uslovljavanja u Decembru. To je ekslicitno potvrdjeno u Briselu: u Decembu ce se ponovo sastati vrh drzava u EU da odluce da li dati datum za Januar. Tu je dovoljno da Nemacka opek kaze da nije zadovoljna postignutim (kao sto i sada kaze pa se nije dobio datum), posto ona zeli da Pristina postane potpuno nezavisna drzava a Pristina ce postaviti neprihvatljive uslove i time razlog da Nemacka blokira datum.\nZalosno je sto je samo DSS u pravu. Ostali kao slepci slave nesto sto, generalno sabrano, nece doneti nikakvo dobro Srbiji.


Budućnost: Internet tehnologija ugrađena u oči – Centar za razvoj kreativnosti Cezar\nVideo koji možete da pogledate na kraju teksta pokazuje, međutim, kako bi ovaj spoj vida i tehnologije mogao izgledati tokom narednih godina (ili decenija).\nU pitanju je neka neka vrsta sistema u kom je tehnološka komponenta ugrađena u samu očnu jabučicu, što znači da bez ikakvog dodatnog hardvera možete da koristite gomilu aplikacija, koje vas vode kroz dan.\nJunak videa, Patrik, vežba na podu, gleda TV (na potpuno praznom zidu), oblači se uz pomoć odgovarajuće aplikacije, i korsiti Vingmen aplikaciju da mu pomogne tokom sastanka s devojkom.\nKao i svaki veliki tehnološki pomak, i ovaj ima svojih dobrih i loših strana. Dobra je verovatno to što više ne bi bilo gubljenja vremena i odvraćanja pažnje koji su u savremenom životu toliko prisutni kada tokom razgovora moramo da se javimo na mobilni telefon, da pogledamo aplikaciju, da postavimo ovo ili ono na Fejsbuk, da pogledamo šta su drugi postavili…\nSve bi nam to bilo dostupno trenutno, unutar sopstvenog oka. Sa druge strane, znanje koje je lako dostupno na interenetu ljudi nesvesno odbijaju sami da pamte, pa tako Patrik, recimo, i najprostije radnje (pnpr. pripremanje doručka) obavlja uz pomoć aplikacija, odnosno bez njih ne bi znao “ni jaje da isprži”.\nPored toga, ukoliko bismo ovakvu tehnologiju ugrađivali u sopstvena tela, ne bismo imali više apsolutno nikakvu slobodu od tako eksternalizovanog znanja – ono bi bilo stalno prisutno, prelako dostupno – a možda bi nam se moglo i nametati, po želji onoga ko kontroliše sistem.\nPrevious Gejmeri kritikuju “Windows 8”\nNext Guglu određena rekordna kazna zbog tajnog praćenja korisnika


Zakonodavac je prilikom uvođenja instituta javnog beležništva želeo da pravnu sigurnost u Republici Srbiji podigne na viši nivo, ali i da rastereti državni aparat i sudove. Da li je zakonodavac uspeo u tome?\nNarodna skupština Republike Srbije donela je maja 2011. godine Zakon o javnom beležništvu, najvažniji izvor javnobeležničkog prava u Srbiji. Nakon dva odlaganja početka primene ovog zakona, konačno je stupio na snagu tri godine po njegovom donošenju. Prvih 93 javnih beležnika Republike Srbije tada je položilo zakletvu i počelo da radi u septembru 2014.\nPosle šest i po godina od uvođenja javnog beležništva u pravni sistem Srbije, možemo sa sigurnošću reći da smo ostvarili sve ciljeve javnog beležništva – kontrola pravnog prometa, unapređenje pravne sigurnosti građana i rasterećenje sudova. Broj sudskih sporova proisteklih iz ugovornih odnosa sveden je na nivo statističke greške.\nKoliko danas ima javnih beležnika, javnobeležničkih pomoćnika i javnobeležničkih pripravnika i da li je taj broj uz administrativno – tehnička lica odgovarajući i srazmeran broju građana i privrede u Republici Srbiji?\nDo sada smo popunili 197 mesta, a predviđeno je 370 javnih beležnika. U našim kancelarijama zaposleno je još 1.440 osoba, među kojima je 79 javnobeležničkih pomoćnika i 230 javnobeležničkih saradnika, 358 pripravnika, kao i oko 574 osoba koje obavljaju administrativne poslove. Po broju zaposlenih, javnobeležnički sistem je, dakle, dostigao nivo srednje kompanije u Republici Srbiji.\nDa li u svim opštinama u Republici Srbiji postoje javni beležnici i ukoliko ne postoje kako je moguće govoriti o pravnoj sigurnosti i jednakosti za sve?\nU ovom trenutku, javnih beležnika nemamo za područja osnovih sudova u Dimitrovgradu, Knjaževacu, Majdanpeku i Sjenici. Naš cilj je, svakako, da i ta mesta budu popunjena, kako bismo apsolutno mogli da garantujemo jednaku efikasnost na teriritoriji cele zemlje. Ministarstvo pravde je do sada više puta raspisivalo konkurse za popunjavanje javnobeležničkih mesta u tim sredinama, ali nismo imali prijavljenih kandidata. Radićemo, to mogu sa sigurnošću da tvrdim, i dalje na tome da popunimo preostala mesta, a prioritet su, naravno, sredine u kojima javnih beležnika još nema.\nProblem je u tome što u malim mestima ovaj posao nije isplativ, jer od ukupnog prihoda javnim beležnicima ostaje svega 20 do 25 odsto. Naime, na svaku naknadu koju platite kod javnog beležnika obračunava se PDV, a potom 30 odsto za doprinos za poboljšanje materijalnog položaja zaposlenih u pravosuđu. Od preostalog iznosa se pokrivaju troškovi – članarine Komori, troškovi zarada zaposlenih sa pripadajućim porezima i doprinosima, troškovi zakupnina za kancelariju i za arhivske prostorije, komunalni troškovi, troškovi interneta, telefona, računarske opreme i održavanja softvera za rad javnobeleženičkih kancelarija, troškovi za vođenje knjigovodstva, troškovi fizičkog i tehničkog obezbeđenja, bankarski troškovi i troškovi poštanskih usluga i troškovi osnovnog i dodatnog osiguranja od profesionalne odgvornosti, kao i osiguranja prostorija i opreme i osiguranja zaposlenih od posledica nesrećnog slučaja. Nakon odbitka svih troškova kada se izradi konačni završni račun javni beležnici plaćaju porez na dobit u visini od 10%, a i porez na dohodak građana u visini od 15% koji se odnosi na lična primanja preduzetnika.\nDa li su javni beležnici čuvar pravne sigurnosti u Republici Srbiji? Na koji način javni beležnici garantuju pravnu sigurnost fizičkim i pravnim licima u Republici Srbiji?\nJavni beležnici su rasteretili sudove i poreske organe, uveli red i pravnu sigurost u promet nekretnina, i pri tome građanima svakodnevno štedimo i vreme i novac. U proteklih šest i po godina javno beležništvo je opravdalo ciljeve svog postojanja i rada. U mnogim oblastima je korupcija značajno smanjena ili iskorenjena. O tome svakako postoje brojni dokazi, a kao primer uzmimo činjenicu da sudovi, koji su ranije overavali ugovor, nisu ulazili u sadržinu ugovora, što je narušavalo pravnu sigurnost.\nNasuprot tome, javni beležnik za promet nepokretnosti, u potpunosti proverava sadržaj ugovora, do mere da odbija da overi ugovore koji sadrže ništave odredbe. Ne treba zanemariti ni to da je ranije dolazilo i do zloupotrebe identiteta, dok sada to nije moguće. Osim toga, javni beležnici većinu dokumentacije potrebne za poslove građana kod njih pribavljaju sami, od odgovarajućih institucija.\nU kojim sve oblastima, odnosno granama prava javni beležnici imaju zakonom propisana ovlašćenja?\nJavni beležnici deluju u oblasti stvarnog i građanskog prava. Kakve rezultate postižemo, najbolje govore podaci – za šest godina uradili smo više od 11 miliona pravnih poslova, a od toga je nešto manje od milion proverenih i potvrđenih ugovora o prometu nepokretnosti. To znaći da su beležnici za milion nekeretnina proverili sve što se da proveriti i da su te nekretnine u sigurnim rukama novih vlasnika. U sudovima širom Srbije, od kada beležnici rade, gotovo da nema novih predmeta koji se tiču prometa nekretnina. Uz sve to, kada obavljate bilo koji pravni posao vezan za nekretnine – sve završavate kod javnog beležnika. Beležnik će proveriti ugovor, proveriti status nekretnine, overiti ugovor ako je sve u redu, i onda, kada potpišete, poslati dokumenta za uknjiženje novog vlasnika, a poreskim organima poresku prijavu. Novi vlasnik na kućnu adresu dobija rešenje o uknjižbi, kao i rešenje o porezu na prenos apsolutnih prava i porezu na imovinu.\nBeležnici su sudove rasteretili i vođenjem ostavina, koji se sada mnogo brže odvijaju, što je građanima takođe veoma važno.\nDa li je efikasnije voditi ostavinsku raspravu pred javnim beležnikom i/ili nadležnim sudom?\nZa četiri godine, od kada beležnici rade vođenje ostavina, kao posao koji im poverava sud, uradili smo više od 420.000 ostavinskih predmeta – a na sva ta rešenja izavljeno je svega 848 žalbi, broj ukinutih rešenja je 144, a preinačenih 39. To zaista govori o efikasnosti i stručnosti javnih beležnika za ostavinske postupke. A rokovi beležnika su jasni – maksimalno 30 dana da sastavi smrtovnicu (spisak naslednika i zaostavštine), i posle šest meseca da donese rešenje o nasleđivanju od momenta kad mu sud dodeli predmet. Kao i kod bilo kog drugog prometa nepokretnosti, ako se nasleđuje nekretnina, opet se sve završava kod javnog beležnika – i slanje za uknjižbu i poresko izjašnjenje. Smatram da bi ostavinski postupci mogli da se vode brže i efikasnije ukoliko bi sudovi istovremeno poveravali javnim beležnicima sastavljanje smrtovnica i vođenje ostavinskih postupaka. U ovom trenutku sudovi prvo poveravaju sastavljanje smrtovnice javnom beležniku, a potom se predmet vraća sudu, a nakon toga sud ili ponovo poverava predmet za ostavinski postupak javnom beležniku, ili predmet zadržava. Ovi dodatni administartivni koraci usporavaju postupke.\nU medijima nema puno informacija o javnom beležništvu, radu Javnobeležničke komore Srbije, ali i o javnim beležnicima. Zbog čega je to tako?\nJavnobeležnička komora se trudi da građane što bolje informiše o radu javnih beležnika i njihovim nadležnostima. Mediji često imaju sluha za naše informacije i mi smo zadovoljni saradnjom koju imamo sa većinom medija. Postoje, naravno, i situacije u kojima se pojavljuju negativni medijski napisi o našem radu, i mi u tim situacijama uvek odgovaramo, proveravamo sve slučajeve i informišemo javnost o njima. Za nas je važno da u svakoj situaciji odgovorimo na medijske zahteve i da smo otvoreni za sva novinarska pitanja.\nDo sada, JKS se nije opredeljivala za vođenje širokih medijskih kampanja, jer za nas je najvažnije da građani pojedinačno imaju pozitivna iskustva u saradnji sa javnim beležnicima i da na taj način jačamo i gradimo svoju reputaciju. To je, sasvim sigurno, i teži put, ali takav put je opravdan, s obzirom na naša javna ovlašćenja i na našu ulogu u pravnom sistemu Republike Srbije, a, to će dati i dugoročan rezultat.\nDa li ste zadovoljni kako je organizovano javno beležništvo u Republici Srbiji?\nJavni beležnici u Srbiji su mlada profesija, ali je veoma brzo zauzela značajnu poziciju u pravnom sistemu Srbije. Naša profesionalna organizacija, Javnobeležnička komora Srbije, dobro funkcioniše i mi smo sa tim aspektom našeg rada zadovoljni. U okviru delokruga poslova koje Javnobeležnička komora obavlja poseban akcenat stavljen je na čuvanje ugleda, časti, integriteta i prava javnobeležničke profesije, ali i na to da se Komora stara da javni beležnici savesno i u skladu sa zakonom i zakletvom koju su položili obavljaju svoje poslove.\nPre više od četiri godine, Javnobeležnička komora Srbije primljena je u Međunardnu uniju javnih beležnika. Šta to predstavlja i koji su benefiti za Republiku Srbiju i pravni sistem u Republici Srbiji?\nIzuzetno je značajno što je Javnobeležnička komora Srbije oktobra 2016. godine, na 28. Kongresu Međunarodne unije notara (UINL), kao 87. članica primljena u punopravno članstvo. Takođe, Javnobeležnička komora Srbije je juna meseca 2017. godine primljena i u Savet notarijata Evropske unije (KNUE), u svojstvu člana-posmatrača, za šta je preduslov bilo članstvo u UINL. Srpska Komora je dobila pristup i Evropskoj notarskoj mreži (ENN), koja omogućava povezivanje javnih beležnika iz Srbije sa kolegama iz ostalih evropskih komora.\nPrijem u Međunarodnu uniju javnih beležnika pokazatelj je brzog napretka koji smo ostvarili u razvoju javnog beležništva. Važno je napomenuti da se prijem u UINL ne vrši po automatizmu, već tom postupku prethodi ozbiljna i stručna procedura koje obavlja komisija UINL-a. Oni temeljno proveravaju zakonsku regulativu kao i funkcionalnost javnobeležničkih kancelarija. Članstvom u UINL-u, mi razvijamo saradnju, kako sa samom Unijom, tako i sa drugim komorama širom sveta. Istovremeno, omogućava nam rad na razmeni iskustava sa drugim komorama, čime dobijamo priliku da unapredimo i razvijamo naš sistem.\nPre skoro dve godine, predsednik Međunarodne unije javnih beležnika istakao je da su javni beležnici glavna karika u borbi protiv pranja novca. Da li je to zaista tako? Na koji način javni beležnici doprinose vladavini prava i borbi protiv pranja novca? Možete li nam reći Vaša iskustva i/ili iskustva Vaših kolega?\nOd 1. aprila 2018, javni beležnici Srbije su postali obveznici radnji i mera iz Zakona o sprečavanju pranja novca i finansiranju terorizma. Javnobeležnička komora je preduzela niz aktivnosti u cilju sprovođenja tog zakona, te smo u tom smislu doneli smernice za procenu rizika, na osnovu kojih su javni beležnici doneli svoja akta.\nJavni beležnici su dali veliki doprinos da Srbija bude skinuta sa liste FATF-a odnosno da nije više rizična zemlja kada je reč o pranju novca i finansiranju terorizma. Kasnije kontrole su potvrdile da javni beležnici imaju veliku ulogu u sprečavanju pranja novca i finansiranja terorizma, s obzirom na to da javni beležnici svaku sumnjivu transakciju prijavljuju nadležnoj Upravi. Primera radi, samo u toku 2018. godine prijavili smo Upravi za sprečavanje pranja novca 230 sumnjivih izveštaja, a Ministarstvo pravde ocenilo je da smo opravdali poverenje i u ovom poslu.\nPojava javnog beležništva, ali i samih javnih beležnika, u početku naišla je na negodovanje jednog dela predstavnika advokature. Na neki način, stiče se utisak da su advokati nespremno dočekali uvođenje javnih beležnika i da nisu očekivali da i drugi instituti mogu da građanima pruže adekvatnu stručnu pravnu pomoć. Da li postoji saradnja sa predstavnicima advokature i da li postoji mogućnost da se postojeća saradnja dodatno poboljša.\nMoram da priznam da je u početku bilo nesporazuma između ove dve profesije, pre svega zbog zakonodavnih rešenja. Tu prevashodno mislim na nemogućnost da ugovore o prenosu prava svojine sastavljaju advokati. Ovaj problem je prevaziđen korigovanjem zakona.\nSmatram da je učešće advokata u procesu sastavljanja ovih ugovora još jedna važna karika u pravcu uspostavljanja pravne sigurnosti građana Srbije. Javni beležnici danas sa advokatima svakodnevno uspešno sarađuju, dok sa predstavnicima Advokatske komore Srbije razgovaramo o eventualnoj izmeni propisa u cilju podizanja pravne sigurnosti na još viši nivo.\nGodinama, možda čak i decenijama unazad procedure pred Republičkim geodetskim zavodom su komplikovane uz prisustvo birokratije, neusaglašene prakse i postupanja. Koliko javni beležnici doprinose da se obezbedi imovinsko pravna sigurnost u postupku pred ovim organom?\nZnačaj i uloga javnih beležnika naročito je došla do izražaja donošenjem Zakona o postupku upisa u katastar nepokretnosti i vodova. Ovim zakonom propisano je da javni beležnici, počev od 1. jula 2018. godine svoje isprave elektronskim putem dostavljaju katastru na upis. Na ovaj način dodatno je povećana pravna sigurnost građana, a takođe je smanjena i mogućnost upisa prava na osnovu falsifikovanih isprava. Važno je istaći, takođe, da javni beležnici, po službenoj dužnosti, pribavljaju izbod iz lista nepokretnosti iz baze podataka katastra, ako se ona prometuje.\nŠto se tiče postupaka pred RGZ-om koji su vezani za promet nepokretnosti pre jula 2018, javni beležnici tu nemaju ulogu.\nDa li Republički geodetski zavod razume potrebe načina rada javnih beležnika, odnosno da li postoji usaglašenost u pogledu obezbeđivanja imovinsko pravne sigurnosti građanima i pravnim subjektima u Republici Srbiji?\nJavni beležnici upućeni su od početka na saradnju sa Republičkim geodetskim zavodom i od početka su spremni za konstruktivni dijalog kako bi se rešili svi problemi koji se povremeno javljaju, pre svega u primeni važećih propisa. Katastar je u stalnom procesu unapređenja, a pruža odlično rešenje za uređenu evidenciju svojine, i zaista nema alternativu. Do izrade katastra nepokretnosti kao sveobuhvatne evidencije o nepokretnostima i pravima nad njima, zemljišna knjiga postojala na manje od 25 odsto teritorije Republike Srbije, dok su na ostatku naše teritorije, a naročito u ruralnim predelima, građani bili uskraćeni u pogledu upisa prava svojine na nepokretnosti. Važno je i za katastar i za nas i sve ostale javne službe da dobijemo mogućnost da preuzimamo potpuno ažurne podatke.\nU nadležnosti Javnobeležničke komore Srbije je kontrola zakonitosti rada javnih beležnika. Možete li nam reći više o ovoj ulozi komore i na koji način komora vrši kontrolu?\nU okviru delokruga poslova koje Javnobeležnička komora obavlja poseban akcenat stavljen je na čuvanje ugleda, časti, integriteta i prava javnobeležničke profesije, ali i na to da se Komora stara da javni beležnici savesno i u skladu sa zakonom i zakletvom koju su položili obavljaju svoje poslove. Organi Komore redovno obavljaju kontrole rada javnobeležničkih kancelarija širom Srbije, a takođe vrše vanredni nadzor i proveru kada god dobijemo bilo kakvu pritužbu građana. Moram da napomenem da ovo smatramo izuzetno važnim delom rada Komore, jer smo svesni da pojedinačni propusti mogu da utiču na ugled naše mlade profesije. U tome nećemo posustati i uvek ćemo adekvatno reagovati na svaki utvrđen propust.\nDa li su neki javni beležnici isključeni iz Javnobeležničke komore?\nKadagod smo utvrdili grubo kršenje pravila javnobeležničke struke, nismo se libili da izričemo najstrože disciplinske mere. U dosadašnjoj praksi, bilo je i takvih slučajeva. Istovremeno, želim da naglasim, bilo je i više slučajava kada smo morali da ustajemo u odbranu javnih beležnika koji su bili izloženi napadima ili neosnovanim optužbama.\nGrađani Republike Srbije poznati su da više puta mere, a jednom seku. Sledstveno tome, kao večito pitanje postavlja se da li su cene usluga javnih beležnika opravdane u odnosu na životni standard građana i celokupne privrede? Da li je jedan od razloga zbog čega je viša cena usluga javnih beležnika činjenica da se pruža visok stepen zaštite građana i privrednih subjekata?\nCene overe u sudovima i kod javnih beležnika nisu uporedive, jer je ta usluga drugačija, Naime, podsetiću da je najveća taksa u sudovima iznosila 39.000,00 dinara, što je danas cena overe ugovora od 20 miliona dinara kod javnog beležnika, zatim se ona uvećava za svaki sledeći milion. Promet koji je vredniji treba više i da se plati, jer mi obezbeđujemo i pravnu sigurnost, dok sudovi nisu ulazili u sadržinu ugovora.\nUz to, javnim beležnicima je proširen krug besplatnih overa, pa mi ne naplaćujujemo overe kada država postaje vlasnik, a garantujemo za taj promet na istovetan način. Takođe, ne naplaćujemo overe za upis u vrtić, srednje škole, fakultet, socijalnu zaštitu. Samo za dve godine smo imali više od pola miliona besplatno overenih dokumenata.\nRealno posmatrano, građani i privreda su dobili značajno veću pravnu sigurnost, dok je cena neznatno drugačija samo kod prometa velike vrednosti. Na kraju, reći ćemo i da javni beležnik za ispravnost sačinjenog ugovora, koji ima snagu javne isprave, garantuje svojom celokupnom imovinom.


OK Radio | Ibrahimović: Ja sam predsednik, igrač i trener u Milanu! |\nZlatan Ibrahimović još jednom je izbio u centar pažnje sjajnom partijom protiv Juventusa.\nMilan je u utorak uveče savladao aktuelnog šampiona sa 4:2, iako je u jednom momentu gubio sa 0:2.\nŠveđanin je gol dao iz jedanaesterca i pokrenuo veliki preokret na "San Siru".\n"Ja sam mator, to nije tajna! Ali godine su samo broj. Radim dobro, u dobroj sam formi, igrao sam danas više nego u prošloj utakmici. Osećam se dobro, iskreno, pokušavam da pomognem timu u svakom pogledu", rekao je Ibrahimović za "DAZN".\nKada je izašao iz igre i seo na klupu, konstantno je davao savete saigračima na terenu, pa je pitanje bilo da li je spreman za trenerski posao.\n"Ja sam predsednik, igrač i trener! Ali jedina negativna stvar je ta što sam plaćen samo da budem igrač. Da sam bio ovde od prvog dana u sezoni, osvojili bismo 'Skudeto'", poručio je Šveđanin.\nA na pitanje da li će ostati u Milanu i sledeće sezone, Ibrahimović nije precizno odgovorio.\n"Videćemo, videćemo... Imam još mesec dana da uživam, ali tu je i čudna situacija koja se odvija i koju mi ne kontrolišemo. Ne znam da li su me navijači videli uživo poslednji put. Moguće. Zašto? Čitajte između redova... Čudno je igrati iza zatvorenih vrata, a da je 'San Siro' bio pun večeras, to bi bilo prelepo veče".\n"Uživam u Milanu, želeo sam da se ovde osetim ponovo živim. Imam 38 godina, nemam fizičku spremu kakvu sam imao, ali sam pametan. Nisam pokušavao da uradim iste stvari kao kada sam imao 20 godina. Nisam ovde da bih bio maskota, ali sam ovde da pomognem saigračima, klubu i navijačima", zaključio je Ibrahimović.


EU spremna da pomogne u pregovorima\nEvropska Unija je spremna da podrži direktne razgovore Srbije i Kosova, izjavio je danas u Prištini ministar inostranih poslova Nemačke Gvido Vestervele. Nakon susreta sa najvišim zvaničnicima Kosova nemački šef diplomatije je kazao da je nezavisnost Kosova nepovratan proces.\nTokom boravka u Prištini, ministar inostranih poslova Nemačke Gvido Vestervele dao je snažnu podršku nezavisnosti Kosova i njegovom teritorijalnim integritetu rekavši da su državnost i nezavisnost Kosova realnost i da je to nepovratan proces. Nakon zajedničkog sastanka sa predsednikom, premijerom i ministrom inostranih poslova Kosova, nemački šef diplomatije rekao je da se ne slaže sa predlogom rezolucije o Kosovu koju je Srbija podnela Ujedinjenim nacijama.\n“Mislimo da treba raditi na konstruktivnom kompromisu. Evropska unija je voljna da pomogne direktne razgovore i pregovore. Tražimo od svih učesnika u ovom procesu da budu kooperativni i dovoljno fleksibilni kako bi imali konstruktivni dijalog. Smatramo da će, dugoročno gledano, zemlje zapadnog Balkana imati perspektivu i budućnost unutar Evropske unije. Ali, model i vredost EU je saradnja, nije konfrontacija. Ovo je poruka onome ko ima uši da je čuje", kaže Vestervele.\nI predsednik i premijer Kosova, Fatmir Sejdiu i Hašim Tači, ponovili su da je nezavisnost Kosova realnost i da nikada neće doći do promene granica. Nemački šef diplomatije je nakon obraćanja poslanicima Skupštine Kosova, gde je poručio da je budućnost Kosova u ujedinjenoj Evropi, posetio i novoformiranu opštinu Gračanica gde je razgovarao sa gradonačelnikom Bojanom Stojanovićem, koji je ga je upoznao sa ekonomskom i privrednom situacijom u opštini, a posebno sa stanjem u obrazovanju.\n“U razgovoru smo izneli problem, a to je da je budžet za ovu godinu u deficitu za 1.200.000 evra i da nemamo apsolutno nikakva sredstva za materijalne troškove, robe i usluge za škole. To je razlog što nije uspostavljena nikakva saradnja sa školama, jer u ovom momentu ne možemo ništa da im ponudimo“, rekao je Stojanović.\nNa kraju posete Kosovu, Gvido Vestervele je obišao i manastir Gračanicu gde je ragovarao sa vladikom Teodosijem. U saopštenju eparhije rasko- prizrenske navedeno je da je Vladika Teodosije nemačkom ministru preneo zabrinutost Srpske pravoslanve crkve zbog odluke NATO-a da se zaštita najvažnijih manastira SPC preda Kosovskoj policiji.


Aukcije za pomoc\nLimundo Cafe > Limundo > Ideje i predlozi > Aukcije za pomoc >\nSecam se da smo ranije postavljali aukcije koje su za neku humanitarnu akciju, ili za nekoga kome je to potrebno.. Da li je to ukinuto, zabranjeno ili .... ?\nMozemo li to ponovo pokrenuti?\nuh, humanost nam izgleda vise i nije interesantna... moze li neko da mi odgovori samo da li je zabranjeno?\nAko mislite na ono kada su bile poplave, tada je napravljena posebna kategorija i onaj ko kupi nesto, ne uplacuje prodavcu nego uplacuje na racun za pomoc.\n29.11.2014 11:04 (Poslednja izmena: 29.11.2014 11:06 od Ssvettlana.)\nNisam tada bila na limundu, ali pre par godina je i na limundu bila mogucnost da damo neku aukciju, napisemo da je za pomoc i isto kupac uplati na taj ziro racun... Pa ne znam da li je to jos uvek dozvoljeno.. ?\nSad sam pogledala ovo na kupindu, lepo.. Da, tako nesto ...\nPre oko godinu dana sam poslala limundo timu poruku koliko se secam da su mi odgovorili da rade na tome da za sada nema takvih aukcija i da ce me obavestiti ako ponovoodluce da ih aktiviraju.Licno mislim da je potrebno ponovo pokrenuti tako nesto ima mnogo ljudi kojima je potrebna pomoc.\nJako sam zainteresovana za takve aukcije i uvek cu rado na njima licitirati i naravno da cu i svoje pokretati za tu svrhu.\nJa sam za to da se obnovi takva vrsta aukcija-potpuno podrzavam predlog.


Više od 3.000 slučajeva nasilja nad starijima - Društvo - Dnevni list Danas\nPočetna » Društvo » Više od 3.000 slučajeva nasilja nad starijima\nPovodom 15. juna Međunarodnog dana borbe protiv nasilja nad starijima\n1Piše: Danas Online 15. juna 2017. Izmenjeno: 16. januara 2018. 10.48\nBrankica Janković Foto: Medija centar (arhiva)\nSvedoci smo da je nasilje nad starijima prisutno u našem društvu, iako najčešće ostaje sakriveno u okviru porodice, dok do javnosti dopire uglavnom putem medija, i to kada poprimi ekstreman oblik, istakla je danas u pisanoj izjavi povodom 15.juna Međunarodnog dana borbe protiv nasilja nad starijima Poverenica za zaštitu ravnopravnosti Brankica Janković.\nOna je naglasila da godine ne smeju da budu prepreka za dostojanstven i bezbedan život.\nRezultati nedavnog istraživanja Poverenika za zaštitu ravnopravnosti povodom uspostavljanja indikatora, pokazuju, pored ostalog, da je skoro polovini ispitanih koji imaju 85 i više godina, otežan pristup zdravstvenim ustanovama, a da se skoro trećina starijih od 75 godina, suočava sa barijerama prilikom kretanja ulicom, korišćenjem javnog prevoza ili javnih površina.\n„Da bi se stariji zaštitili od zlostavljanja i nasilja, veoma je važna stalna edukacija zaposlenih u sistemu socijalne i zdravstvene zaštite, policije, pravosudnog sistema. Značajna je i uloga civilnog sektora koji posebnu pažnju treba da posveti aktivnostima za smanjenje socijalne isključenosti i izolacije starijih osoba, jer su to faktori rizika od nasilja“ naglašava Poverenica u saopštenju.\nKljučni segment prevencije nasilja nad starima, ali i odnosa poštovanja i razumevanja, treba da bude obrazovni sistem gde će se, pored ostalog, mlađe generacije odgajati u duhu međugeneracijske solidarnosti i tolerancije, zaključuje Poverenica Janković.\nVulin: Ne ćutite, prijavite nasilje\nOd 23.218 slučajeva porodičnog nasilja koje je prijavljeno u 2016. godini, 3.050 je izvršeno nad starijim ljudima, izjavio je danas povodom Međunarodnog dana borbe protiv nasilja nad starijima, ministar za rad, zapošljavanje, boračka i socijalna pitanja Srbije Aleksandar Vulin i poručio: „Nemojte ćutati, prijavite nasilje!“\nOd 3.050 slučajeva zlostavljanja starih prijavljenih Centrima za socijalni rad, podneto je 38 krivičnih prijava i u osam slučajeva izrečene su mere obaveznog lečenja nasilnika, naveo je Vulin na otvaranju konferencije „Zlostavljanje starijih – šta dalje, kako sprečiti?“ u prostorijama Crvenog krsta Srbije.\nPrema njegovim rečima, u proteklih pet godina broj prijava zlostavljanja starih je porastao za 153 odsto, a u najvećoj meri je to psihičko i fizičko nasilje, zanemarivanje i seksualno nasilje. Vulin je starijim ljudima poručio da ne ćute i da ne prihvataju nasilje kao nešto što im pripada. Nasilje u porodici, nasilje nad starijima je sramota, ali ne onog ko trpi, već onog ko ga čini, poručio je ministar.\nVulin je objasnio da su to rezultati perioda nekadašnje Jugoslavije kad su plate bile visoke a na jednog penzionera bilo sedam radnika, dok je danas gotovo 1:1, s tim što jedan zaposleni danas ima još u proseku jednog nezaposlenog, kojeg izdržava. Vulin je naveo da je prosečna penzija u Srbiji 23.000 dinara, što je kako je rekao nedovoljno, ali više od minimalne zarade u Srbiji.\nDirektor Crvenog krsta Srbije Dragan Radovanović je, otvarajući skup, istakao da je zlostavljanje starijih i dalje veliki javno zdravstveni problem i jedan od poslednjih društvenih tabua koji nije dovoljno prepoznat u javnosti. On je upozorio da je zlostavljanje starih često skriveno, potcenjeno ili ignorisano i mnogo manje se prijavljuje nego što se dešava i da treba raditi na tome da žrtve počnu da govore.\nSa skupa u Crvenom krstu Srbije Foto: Fonet/TV Fonet\nPomoćnica Poverenika za zaštitu ravnopravnosti Tatjana Jokanović je istakla da je nasilje prema starima prisutno, ali da ostaje unutar porodice, sve dok ne dođe do nekog ekstremnog slučaja koji dospe u javnost. Ona je ukazala da je vreme da se postavi pitanje: Da li je zanemarivanje i zlostavljanje tiho ubijanje ljudi, koji su nas rodili, s obzirom da zvanična statistika sadrži podatak da od 30 odsto prijava za porodično nasilje, žrtve su najstariji.\nMali: Osnivamo savet za unapređenje položaja starijih sugrađana\nGradonačelnik Beograda Siniša Mali najavio je osnivanje saveta koji će se baviti unapređenjem položaja starijih sugrađana, i rekao da će se na taj način Grad Beograd, po prvi put, sistemski baviti tim pitanjem. Povodom Međunarodnog dana borbe protiv nasilja nad starijim osobama, koji se obeležava danas, Mali je rekao da proces demografskog starenja i povećan broj starijih osoba u gradu uvećavaju potrebu da se odgovori na specifične izazove koje pred sve nas stavlja pitanje njihovog položaja i zaštite.\n„Potrebno je otvoreno govoriti o prikrivenim problemima najstarije populacije, razmeniti iskustva, znanja i ideje kako bi zajedno unapredili položaj generacije kojoj to dugujemo“, rekao je gradonačelnik. Mali je ukazao na podatke Gradskog centra za socijalni rad koji pokazuju da u Beogradu od ukupnog broja evidentiranih slučajeva porodičnog nasilja tokom prošle godine 495 slučajeva, odnosno 7,6 odsto, čine stari.\n„Trend porodičnog nasilja nad starim osobama je u porastu, a najveći broj slučajeva se ne prijavljuje, pa je broj zlostavljanih daleko veći od broja dostupnog javnosti. Tome prevashodno doprinosi izbegavanje starijih osoba da traže zaštitu, kao i njihova neinformisanost o institucijama nadležnim za postupanje u slučajevima fizičkog nasilja i zanemarivanja. Istraživanja ukazuju da su starije osobe najčešće izložene nekom obliku zlostavljanja ili zanemarivanja u primarnoj porodici”, rekao je Mali. Kako je dodao, neophodno je povezivanje većeg broja sektora u oblasti socijalne i zdravstvene zaštite, kao i postojanje raznovrsnih usluga na lokalnom nivou.\n„Siguran sam da će partnerstvo i jače povezivanje javnog, civilnog i privatnog sektora doprineti daljem kreiranju raznovrsnih socijalnih usluga namenjenim starijim sugrađanima. Vaninstitucionalnom zaštitom, koja je pokazala punu društvenu opravdanost, Grad Beograd preduzima važne korake za njihovu integraciju“, dodao je gradonačelnik.\nU poslednjih dve godine pet novih klubova\nMali je podsetio da u okviru Gerontološkog centra Beograd posluje Radna jedinica „Dnevni centri i klubovi”, za koju je nadležan grad, a koja pruža uslugu pomoći u kući i obezbeđuje rad klubova za starija lica.\nPrema njegovim rečima, službu „Pomoć u kući“, pored organizatora, čini 650 gerontodomaćica koje pružaju usluge pomoći za više od 2.000 starih i iznemoglih. Mali je rekao i da se na teritoriji grada nalazi 25 klubova za starija lica u kojima se za naše najstarije sugrađane obezbeđuje boravak svakog radnog dana, u trajanju od 12 časova dnevno. Korisnicima klubova se obezbeđuju uslovi za druženje kroz kulturno-zabavne i rekreativne aktivnosti, u cilju uspostavljanja veće socijalne interakcije i solidarnosti.\nU protekle dve godine otvoreno je pet novih klubova na opštinama Novi Beograd, Zemun, Rakovica, Zvezdara i Barajevo, čime je Grad Beograd pokazao da ispunjava dato obećanje, da svaka opština ima klub za starije sugrađane kao mesto susreta i zadovoljavanja najrazličitijih potreba, naveo je Mali.\nBrankica Janković, nasiljeBeograd\nЛиберелизовати Закон о оружју и муницији и дозволити да се оружје за личну безбедност носи и употребљава у складу са законом.У великој мери престаће насиље над старијима и слабима.Тако је било у време Тита. .


Rio Tinto na čekanju do aprilskih izbora, pa vlast menja odluku? - | K-013 Portal\nTakođe se se procenjuje da "ako otpor javnosti bude masovan i ukoliko bude uticao na rejting vladajuće SNS, onda nema ništa od otvaranja rudnika u Jadru".\nSagovornici Demostata iz diplomatskih krugova u SAD tvrde da će i Amerika nastavljati da ubeđuje srpske vlasti da ne "zatvaraju zauvek vrata eksploataciji litijuma", ali tako da se prilikom eksploatacije vodi računa o poštovanju ekoloških standarda.\nPošto je Rio Tinto osetljiva izborna tema, svakako da Vlada u naredna dva meseca neće donositi odluku o dodeli novih dozvola ovoj kompaniji. Sve u vezi s navedenim projektom biće na čekanju do 3. aprila, odnosno do održavanja izbora, kažu nezvanično izvori Demostata govoreći o narednim potezima vlasti u vezi sa spornim iskopavanjem litijuma u Srbiji.\nSagovornici Demostata napominju da ne postoje garancije da će srpski zvaničnici odustati od započete saradnje sa pomenutom britansko- australijskom korporacijom, čija reputacija na svetskom nivou je, podsetimo, sporna i nimalo zavidna.\n"Ukoliko aktuelna vlast, predvođena Srpskom naprednom strankom i Aleksandrom Vučićem, dobije potrebnu većinu glasova na predstojećim izborima, imaće na raspolaganju još jedan mandat od četiri godine, a to je dovoljno vremena da se među biračima zaborave nepopularne odluke poput saradnje sa Rio Tintom. Ipak, konačna sudbina projekta koji se odnosi na eksploataciju litijuma najviše će zavisiti od intenziteta otpora ekoloških udruženja i građana", objašnjavaju izvori Demostata.\nIstovremeno, u diplomatskim kuloarima se spekuliše da će Evropska unija „ohrabrivati Vladu Srbije da ne odustaje od projekta iskopavanja litijuma“, ali se procenjuje da „ako otpor javnosti bude masovan i ukoliko bude uticao na rejting i opstanak na vlasti vladajuće SNS, onda nema ništa od otvaranja rudnika u Jadru“.\nPrema nezvaničnim saznanjima Demostata, još uvek nema "kritične mase" za rušenje aktuelne vlasti, "ali protesti obaraju rejting naprednjaka i povecavaju broj nezadovoljnih".\n"Zapravo, protesti takođe utiču i na preraspodelu podrške unutar opozicionog bloka, jer će zeleni u ovim okolnostima sigurno dobiti veći procenat glasova na aprilskim izborima nego što bi to bio slučaj da ne postoji projekat Rio Tinto", preciziraju sagovornici.\nIzvori Demostata iz diplomatskih krugova u SAD tvrde da će i Amerika nastavljati da ubeđuje srpske vlasti da ne "zatvaraju zauvek vrata iskopavanju litijuma u Srbiji, ali tako da se prilikom eksplotacije vodi računa o poštovanju ekoloških standarda". Kako se objašnjava, američka administracija smatra da je litijum "razvojna šansa za Srbiju".\nPodsetimo, prema pisanju Dojče velea, u Evropi se trenutno ne proizvodi litijum za baterije, a "80 odsto isporuka dolazi iz Kine", tako da Evropska komisija i nemačka vlada imaju zajedničku strategiju za izgradnju značajnih proizvodnih kapaciteta za baterije u Evropi.\nPodsetimo, Vlada Srbije donela je na sednici održanoj 20. januara odluku o prekidu saradnje s kompanijom Rio Tinto. "Poništeni su svi upravni akti vezani za Rio Tinto, sve dozvole, odluke, rešenja. Ispunili smo sve zahteve ekoloških protesta, i stavili tačku na Rio Tinto u Republici Srbiji", izjavila je premijerka Ana Brnabić posle sednice Vlade. Navedenom odlukom ukinuta je i uredba o Prostornom planu područja posebne namene za realizaciju projekta eksplotacije i prerade rude jadarit (kombinacija litijuma i bora). Brnabić je u ponedeljak 24. januara u izjavi medijima ponovila da je "apsolutno stavljena tačka" na Rio Tinto u Srbiji, ističući da „niko drugi nije tražio pravo da istražuje litijum“.\nS druge strane, predsednik Srbije Aleksandar Vučić rekao je u intervjuu za RTS 12. januara da je, prema njegovom mišljenju, bilo bolje da se "donese moratorijum na iskopavanje litijuma, kako država ne bi gubila novac". Na taj način Vučić je indirektno potvrdio ranija saznanja Demostata objavljena u tekstu pod naslovom "Srpska vlast razmišlja da stavi moratorijum na eksplotaciju litijuma".\nDetaljnije na ovu temu pročitajte OVDE.


Pred Ljekarsku komisiju ne mora se ići lično, doznake se naručuju putem portala – Portal Ulcinj\nPred Ljekarsku komisiju…\nPred Ljekarsku komisiju ne mora se ići lično, doznake se naručuju putem portala\nOsiguranici Fonda za zdravstveno osiguranje ne moraju u vrijeme pandemije korona virusa lično da prisustvuju vijeću Ljekarske komisije, već mogu da predaju medicinsku dokumentaciju službi Fonda koja je dalje razmatra, ili da to učini neko umjesto njih, pa tako ne dolaze u kontakt sa velikim brojem ljudi, kazao je Pobjedi direktor te zdravstvene ustanove Sead Čirgić.\nOsiguranica Fonda požalila se na društvenoj mreži Fejsbuk da naš zdravstveni sistem ni poslije godinu od pojave pandemije korona virusa u zemlji nije našao način da produžavanje bolovanja za vrijeme trudnoće postane jednostavnije, odnosno da trudnice ne moraju fizički da obilaze tri različite zdravstvene ustanove radi jednog papira.\n“Naime, trudna žena u ovakvoj situaciji ide kod državnog ginekologa, da uzme izvještaj bolovanja za komisiju, pa onda ide u zgradu gdje se ovjeravaju knjižice i tamo čeka red. Pa još ako zakasnite pitaju vas što kasnite sa izvještajem?! A onda ide u državni dom zdravlja kod izabranog ljekara dva puta jer ne mogu odmah da vam izdaju to zbog gužve, nego vam kažu da dođete poslije dva, poslije pet ili sjutradan. I onda idete na svoje radno mjesto da ponesete taj papir koji svi oni imaju u svojim kompjuterima” napisala je ona.\nČirgić na to kaže da je doznaka, koju izdaje izabrani doktor na osnovu utvrđene privremene spriječenosti za rad, finansijski dokument koji služi poslodavcu za refundaciju obračunate i isplaćene naknade zarade i koji se prilaže uz zahtjev za refundaciju u originalu, sa faksimilom doktora i pečatom zdravstvene ustanove, te da se iz tog razloga ne može slati elektronski.\nNavodi i da je na portalu eZdravlje u okviru servisa za osiguranike dodata nova platforma eNaručivanje u okviru koje osiguranici koji su na „komisijskom bolovanju“, mogu da naruče izdavanje doznaka putem ovog portala.\n“Nakon naručivanja doznaka, kad doktor završi proceduru izdavanja doznaka, osiguraniku se vraća informacija da je doznaku moguće preuzeti na pultu doma zdravlja, tako da osiguranik nakon dobijanja ove informacije na mobilnom telefonu, treba u domu zdravlja da preuzme odštampane i ovjerene doznake”, istakao je Čirgić.\nPojavom epidemije virusom kovid-19, u martu prošle godine, Fond za zdravstveno osiguranje odmah je, kako ističe Čirgić, reagovao preduzimanjem aktivnosti koje bi doprinijele da se smanje kontakti građana.\n“U vezi sa ovim, dva puta je traženo od NKT-a da se izvrši automatsko produženje privremene spriječenosti za rad osiguranicima bez dolaska u Fond (automatsko produženje izvršeno je u aprilu i maju 2020). Takođe, nalaz i mišljenje Ljekarske komisije nakon razmatranja medicinske dokumentacije osiguranika i ocjene privremene spriječenosti za rad, dostupan je izabranom doktoru, tako da osiguranik nije u obavezi da dolazi u Fond po isti, već služi izabranom doktoru da na osnovu nalaza izda osiguraniku doznake”, navodi Čirgić.\nUblažavanjem epidemije u toku ljeta prošle godine, kaže on, nakon isteka roka automatskog produženja bolovanja, nije zahtijevano lično prisustvo osiguranika vijeću Ljekarske komisije, već samo predaja medicinske dokumentacije koja se dostavlja na razmatranje službi Fonda, što su mogli dostaviti i članovi porodice osiguranika, pogotovo kod bolovanja zbog održavanja trudnoće.\nPodsjeća da je pravo na privremenu spriječenost za rad (bolovanje) pravo zaposlenih osiguranika da odsustvuju sa posla iz zdravstvenih razloga.\nTražiti da se porodiljsko ne dokazuje doznakama već drugim dokumentima\nGovoreći o odsustvu zaposlenih po osnovu porodiljskog, odnosno roditeljskog odsustva, Čirgić podsjeća da poslodavac ima pravo na refundaciju isplaćene naknade zarade zaposlenom.\n“Refundaciju naknade zarade poslodavcu vrše centri za socijalni rad u okviru sredstava opredijeljenih za dječiju zaštitu. Porodiljsko i roditeljsko odsustvo nijesu prava iz obaveznog zdravstvenog osiguranja, međutim u postupku ostvarivanja refundacije naknade zarade, poslodavci imaju obavezu da dostavljaju kao dokaz doznake koje izdaju izabrani doktori zaposlenom svakog mjeseca, što je mora se priznati nelogično, jer je „doznaka“ obrazac Fonda za zdravstveno osiguranje i istom se dokazuje privremena spriječenost za rad tj. bolovanje”, priznaje Čirgić.\nKaže da zbog toga treba uputiti inicijativu Ministarstvu nadležnom za dječiju i socijalnu zaštitu, da se promijene propisi u ovom dijelu i da se porodiljsko, odnosno roditeljsko odsustvo dokazuju drugim dokazima, a ne doznakama.


Cveće i drveće za stari papir | TV KANAL 9 NOVI SAD\nNaslovna EMISIJE Cveće i drveće za stari papir\nCveće i drveće za stari papir\nVIDEO K9: Tradicionalna akcija zamene starog papira za sadnice cveća i drveća počela je danas na Spensu i trajaće do subote u podne.\nDa bi se zadovoljile potrebe za papirom prosečnog domaćinstva, godišnje se poseče 6 stabala drveća.\nU želji da promovišu i podstaknu reciklažu starog papira, Udruženje Inženjeri zaštite životne sredine u saradnji sa Pokretom gorana Novog Sada osmu godinu za redom, tokom manifestacije Novosadsko proleće, organizuju akciju zamene starog papira za sadnice cveća i drveća. Ovim, kako kažu, promovišu reciklažu kao odličan vid za podršku cirkularnoj ekonomiji u našoj zemlji.\n“Imamo dobru volju sugrađana i svake godine sve veći broj njih donosi stari papir na reciklažu i uzima sadnice. Na žalost, još uvek nemamo adekvatnu infrastrukturu za prikupljanje starog papira i to je razlog zašto ova akcija i dalje opstaje, jer onoga trenutka kada dobijemo odgovarajuću infrastrukturu, mi ćemo gledati da ovu akciju podignemo na neki veći nivo i da zamenimo sa nečim interesantnijim”, rekao je Igor Jezdimirović, predsednik Udruženja Inženjeri zaštite životne sredine.\nJezdimirović dodaje da papir ima odlična svojstva za reciklažu, te da za jednu tonu starog papira koju recikliramo, sačuvamo 17 stabala starosti od 15 do 20 godina koja su potrebna za preradu ukoliko papir ne recikliramo.\n“Sa druge strane, zašto ovu akciju Inženjeri zaštite životne sredine sa partnerima sprovodi, jeste i da podseti da je Vojvodina nažalost najmanje pošumljena oblast u celoj Evropi i da je neophodno da radimo na njenom pošumljavanju. Svi sugrađani koji donesu 10 kg starog papira dobiće sadnicu cveća, oni koji donesu 60 kg starog papira sadnicu drveća, a 60 kg starog papira upravo smo dobili tom računicom da na svakih 60 kilograma, koje reciklirate, vi ste jedno stablo starosti od 15 do 20 godina sačuvali”, kazao je Jezdimirović.\nStari papir sugrađani mogu zameniti za cveće ili sadnicu drveta do kraja manifestacije “Novosadsko proleće” na SPENS-u, dnosno do subote, na štand Inženjera zaštite životne sredine u periodu od 9 do 22 časova u petak i od 9 do 12 časova u subotu.\nNa ovom štandu svi zainteresovani će moći da dobiju i informacije o procesu reciklaže, negativnom uticaju na životnu sredinu, kao i načinima na koje možemo da odgovorimo na klimatske promene koje nas svakoga dana sve više pogađaju.\nPrethodni tekstU Kraljevu o mini hidroelektranama\nSledeći tekstSRS za promene u javnom servisu, ali ne i za upad RTS


Papagaji psovali kao kočijaši pa prebačeni u dobro društvo da poprave rečnik | Luftika\nPet papagaja Parka divljih životinja u Bostonu premešteni su jer su previše psovali posetioce. Iako je papagaj koji prostači smešan svakom posetiocu ova družina je prevršila svaku meru, a uprava Linkolnšira se nada da će ih društvo pristojnih papagaja prevaspitati.\nNepristojni papagaji stigli su u Park divljih životinja Linkolnšir 15. avgusta. Proveli su karantin u istoj prostoriji i jedna drugoj obogatile repertoar psovki, rekao je direktor parka, a prenosi N1.\nSKANDAL U ŠKOLI: Nastavnik Slaviša odbija da nosi masku, ne pomaže ni…\nStiv Nikols rekao je da je psovanje papagaja nasmejavalo osoblje, što je, pak, pet sivih afričkih papagaja samo podstaklo da nastave, prenosi Independent. Nikols je kazao da je Park i pre udomljavao “bezobrazne” papagaje i da je to “vrlo komično”.\n“Ali, slučajno smo udomili pet papagaja iste nedelje i sve su provele karantin zajedno, što znači da je jedna prostorija bila puna papagaja poganog jezika”, rekao je Nikols. “Što više psuju, to se vi više smejete, pa ih to motiviše da psuju i dalje”.\nPapagajima nije dugo trebalo da sa psovkama počnu i pred publikom. “Doslovno nam je već nakon 20 minuta rečeno da su psovali posetioce i svakakvi prostakluci su izgovoreni”, rekao je Nikols.\nIako su posetioci videli smešnu stranu situacije, park je odlučio da povuče papagaje iz javnosti, jer se bliži vikend i doći će puno dece. “Prostakuše” će biti razdvojene i odvojeno smeštene u deo sa “pristojnim” papagajima, pa se u upravi parka nadaju da će okruženje i njih upristojiti.\noznakepapagaji park zivotinje zooloski vrt


Regionu zbog pandemije preti siromaštvo | Nova Ekonomija\nSvetska banka (SB) je procenila da bi na Zapadnom Balkanu, da države nisu uvele određene mere, korona kriza oterala najmanje 400.000 ljudi u siromaštvo, a ako potraje duže, čak i 950.000 u periodu od juna do avgusta, navodi se u izveštaju Svetske banke.\nPrihodi građana će pretrpeti jak udarac, posebno u sektorima koji su teže pogođeni krizom, a gubitak prihoda znači da će i veći broj stanovnika biti izložen siromaštvu.\nPandemija će verovatno prvo uticati na zaposlene u ugroženim sektorima, ali će se na kraju proširiti i na ostale delove ekonomije u formalnim i neformalnim sektorima.\nTako su radnici u ugostiteljstvu, zabavi, prevozu, maloprodajnim uslugama i u nekim proizvodnim sektorima, kao što je proizvodnja odeće ili automobila najbrže osetili posledice pandemije.\nOvaj period je posebno opasan za privatnike, zaposlene sa privremenim poslovima ili manje sigurnim ugovorima. Mnogi od ovih radnika nemaju socijalno osiguranje i neće moći da primaju naknade za nezaposlene kada izgube posao.\nMere vlade koje pomažu firmama formalnog sektora da zadrže radna mesta neće direktno doći do neformalno zaposlenih.\n"Države su već preduzele određene korake i konkretne mere, a osim toga i civilni sektor i međunarodne organizacije mogle bi da ulože dodatne napore da se pojedine praznine, kada je u pitanju pružanje socijalnih usluga, popune. Čak i pre krize smo procenili da otprilike jedna petina stanovništva u regionu živi u siromaštvu", rekla je ona.\nPostoje porodice koje su već siromašne i koje zavise od prihoda koje imaju sedmično ili svakodnevno i oni će biti posebno pogođeni krizom.\n"S druge strane, imate porodice koje su blizu siromaštva. One nisu pre krize bile siromašne, ali se oslanjaju na neka manje sigurna zaposlenja ili čak zaposlenje u neformalnom sektoru, pa im sada sa ovom krizom preti potpuna opasnost da pređu u kategoriju siromašnog stanovništva", tvrdi Ngujen.\nVeoma su bitni napori vlade da se smanji uticaj krize na gubitak radnih mesta, jer se time onda smanjuje i mogućnost da više ljudi završi u siromaštvu.\nnama i bez virusa, bolje od ove racunice ekonomskih strucnjaka Svetske banka , nikad bilo i nije.\nU Srbiji su vecinom siromasni poslednjih 30 godina,


Trivan: Bez sistema za preradu otpadnih voda Srbija neće imati zdravu životnu sredinu – GM Press\nMinistar Goran Trivan i gradonačelnik Milun Todorović sa saradnicima, Foto: FB Milun Todorović\nMinistar zaštite životne sredine Goran Trivan izjavio je u Čačku da bez izgradnje sistema za preradu otpadnih voda Srbija neće imati zdravu životnu sredinu. Tokom obilaska Transfer stanice i Centra za reciklažu, Trivan je naveo da je Čačak jedna od loklanih samouprava koja je spremna da izgradi to postrojenje.\nMinistar Trivan je izjavio da Srbija ima 26 projekata sistema za preradu otpadnih voda spremnih za investiranje i upozorio da otpadne vode utiču na sve, zemljište, hranu, podzemne vode koje pijemo.\nMinistar Goran Trivan i Milun Todorović, Foto: FB Milun Todorović\n“Bez brige o otpadnim vodama i bez rešavanja pitanja sistema za preradu otpadnih voda, Srbija mora da ih izgradi 350, nemojte računati uopšte da ćemo imati zdravu životnu sredinu”, upozorio je Trivan.\nGrad Čačak je pokrenuo rešavanje pitanja izgradnje Fabrike za otpadne vode, a Razvojna agencija SIDA iz Švedske donirala je 350.000 evra za izradu projektne dokumentacije. Na jesen, novi saziv Skupštine, trebalo bi i da usvoji planski akt, a postrojenje će se graditi na prostoru bivše deponije.\n“Španska EPTISA radi studiju. Kada budemo imali definisan, završen, usvojen planski akt, možemo odmah aplicirati za ono što nas očekuje a to je oko 23 miliona evra za izgradnju postrojenja za prečišćavanje otpadnih voda”, naveo je gradonačelnik Čačka Milun Todorović.\nTrivan je ocenio da je Čačak jedan od vodećih gradova u Srbiji kada je u pitanju bavljenje svim pitanjima zaštite životne sredine. Jedno od njih je i sanacija i rekultivacija bivše sanitarne deponije „Prelići“ koju je ministarstvo podržalo sa ukupno 102 miliona, dok je iz lokalnog budžeta izdvojeno 26 miliona dinara. Sanacija i rekultivacija prve zone nesanitarne deponije „Prelići“ privodi se kraju, a očekuje se i skori početak radova na zoni dva.\n“Grad Čačak će u narednih nekoliko godina ubeđen sam biti prva lokalna samouprava na teritoriji Republike Srbije koja će imati zatvorenu nesanitarnu deponiju koja je više od 50 godina pre svega ugrožavala život stanovnicima Atenice i Kulinovaca”, izjavio je Todorović.\nTokom posete Čačku, ministar Trivan je podsetio na problem zagađenja vazduha istakavši da kvalitet vazduha zavisi od elektroprivrednih kapaciteta i saobraćaja i da je važno rešiti problem individualnih ložišta kojih u našoj zemlji ima milion.\n“Već smo krenuli sa subvencijama za električna i hibridna vozila i od sledeće godine planiramo da subvencionišemo uređaj za gas za automobile”, najavio je Trivan.\nTransfer stanica, Foto: FB Milun Todorović\nPrema rećima Trivana, Javno preduzeće Srbijagas će omogućiti priključivanje domaćinstava na gas na 36 rata, a u borbi za čist vazduh od izuzetne važnosti je pošumljavnaje i ozelenjavanje urbanih prostora.\nKako je rečeno, u Čačku je u poslednje četiri godine posađeno 3.300 stabala.\nTags: cacak, centar za reciklažu, Goran Trivan, milun todorovic, otpadne vode, transfer stanica


srbijasport.net - Vesti - Srpske lige - "Bulke" zadovoljne plasmanom, ali ne igrama\nIgor Savić trener FK Zvezdara - foto: lična arhiva\nPlasmanom na treće mesto u Srpskoj ligi Beograd, Zvezdara je ispunila cilj i ambicije čelnika kluba. Klub sa Bulbudera se letos pojačao i individualno su imali najkvalitetniji sastav i shodno tome, gajili su visoke ambicije.\nVisoki plasman nije zadovoljio trenera Igora Savića, koji smatra da su mogli osvojiti još 6-7 bodova.\n- Nisam zadovoljan, i vidim da ima još prostora za napredak, kako na igračkom, tako i na rezultatskom planu. Imali smo velike oscilacije i turbulencije u igri. Znali smo da utakmicu odigramo na vrhunskom nivou, a već narednu ispod svake kritike. Recimo, protiv ekipa iz vrha tabele smo odigrali zadovoljavajuće i beležili pobede, da bi se sa timovima iz "donjeg doma" mučili i gubili. Bili smo pomalo ležerni, nismo nikoga potcenili, samo su drugi protiv nas igrali sa motivom više - naglašava Igor Savić. Cenjeni stručnjak naglašava da je liga izjednačena i otuda serija neočekivanih rezultata i tako mala bodovna razlika među klubovima. Navodi kao ilustrativan primer da između Zvezdare i poslednjeg Stepojevca razlika je samo deset bodova. - Izuzev vodećeg IMT-a, postigli smo najviše golova (30), i i što se tiče ofanzivnog učinka mogu biti prezadovoljan, pogotovu što smo imali najboljeg strelca lige Nikolića. Na drugoj strani , nezadovoljan sam defanzivom, jer smo primili nedopustivo mnogo 25 golova. Ima dosta promaje u odbrani i na nama u sručnom štabu je da ih indetifikujemo, otklonimo i da nam se u nastavku prvenstva to ne ponovi - naglašava Savić.\nU Zvezdari nemaju imperativ trke za poziciju koja vodi u viši rang. Težiće da zadrže sadašnje pozicije i afirmišu još nekog mladog igrača. Zbog izjednačenosti lige, čak će na proleće više od pola lige strepeti za svoj status, pogotovu ako iz Prve lige ispadne više od jedne ekipe u Srpsku ligu. Savić smatra da će zbog navedenih okolnosti biti potrebno da se sakupi bar 40 bodova kako bi timovi bili spokojni.\nSrpske lige Muškarci Srpska liga Beograd Zvezdara Srbija Grad Beograd Zvezdara


Ministarstvo kulture odobrilo 7,5 miliona dinara za projekte prokupačkih ustanova kulture - Kultura - Dnevni list Danas\nPočetna » Kultura » Ministarstvo kulture odobrilo 7,5 miliona dinara za projekte prokupačkih ustanova kulture\nMinistarstvo kulture Srbije odobrilo je 7,5 miliona dinara za sprovođenje projekata ustanova kulture u Prokuplju, saopštili su danas iz Gradske uprave u tom mestu.\n0Piše: Beta 07. maja 2019. 15.52 Izmenjeno: 09. maja 2019. 04.02\nKako je rečeno agenciji Beta, neke ustanove su konkurisale sa više projekata pa je odobreno ukupno 14 projekata.\nZa projekat Istorijskog arhiva Toplica „Energetska sanacija fasade i zamena stolarije“ odobreno je četiri miliona dinara, koje će prema rečima direktora Arhiva Milana Stojanovića biti uloženo u kompletnu energetsku sanaciju zgrade, novu fasadu i zamenu stolarije na depoima.\nOd 1,5 miliona dinara koliko je odobreno Narodnom muzeju Toplice u Prokuplju najveći deo otići će za muzejske postavke, arheološka nalazišta „Prokuplje u 20. veku“ i „Ratni zločini bugarske vojske na jugu Srbije“ i za organizovanje naučnog skupa „Međunarodni okrugli sto“.\nProjekti Doma kulture takođe su sagledani od Ministarstva, a direktorka te ustanove Tijana Petrović ističe da su svi pođednako važni.\n„Ove godine obeležavamo 100 godina prokupačkog pozorišta, 50. Drainčeve susrete, 120. godina od rođenja pesnika Radeta Drainca“, kazala je Petrović i naglasila da je Ministarstvo kulture podržalo i zajednički projekat Doma kulture i Narodne biblioteke u vidu pozorišne predstave o Draincu pod nazivom „Aprilski kašalj nad poezijom“.\nNarodna biblioteka „Rade Drainac“ je od Ministarstva kulture dobila sredstva za realizaciju šest projekata od kojih je najvažniji otvaranje Spomen-sobe posvećene Draincu i prevod njegovih dela na francuski jezik.\nPema rečima direktora biblioteke Dragana Ognjanovića pored ovih biće realizovani i drugi projekti među kojima je najzanimljiviji „Lektirići eks Ju fest“, koji okuplja decu i omladinu iz Srbije i bivših jugoslovenskih republika.


Potreba za IT kadrovima | Valentin Kuleto\nPoredeći broj nezaposlenih sa brojem slobodnih poslova koje su poslodavci prijavili Nacionalnoj službi za zapošljavanje (NSZ) u toku prošle i ove godine, očekuje se da će najtraženija zanimanja i u narednom periodu biti u oblasti informacionih tehnologija. Prema rečima Vesne Fabian, rukovodioca Centra za dodatno obrazovanje NSZ, problem je i što imamo relativno nizak procenat ljudi koji završe fakultete, oko šest odsto, a drugi problem je što struktura ljudi koji završe fakultete nije odgovarajuća. Na primer, puno se školuju menadžeri i pravnici, a nedostaju stručnjaci u oblasti informacionih tehnologija, navodi Fabianova.\nKako istraživanja pokazuju, od 50.000 do 100.000 novih radnih mesta bi moglo da bude otvoreno u sektoru informaciono-komunikacione tehnologije u Srbiji do 2020. godine. Uslov su bolji zakoni i više školovanih kadrova, jer se godišnje obrazuje 1.000-1.500 stručnjaka za ovu oblast, koja zapošljava 30.000 radnika. Sektor je u konstantnom porastu, pa je tako u prvih 9 meseci ove godine izvoz IKT usluga bio 163 miliona dolara, što je 37% više nego u istom periodu prošle godine.\nKompanija Telenor je krajem 2009. godine predstavila studiju Društveno ekonomski uticaj interneta na zemlje u razvoju i tranzicione privrede – otvaranje radnih mesta, koja je prognozirala zapošljavanje 94.000 radnika do 2020. godine u delatnostima koje su povezane s internetom.\nVeća zastupljenost interneta koja se predviđa trebalo bi da doprinese povećanju i novih poslovnih aktivnosti, što znači osnivanje preduzeća i formiranje internet odeljenja u postojećim. Očekuje se da će se pojaviti preduzeća koja će biti specijalizovana kao podrška internetu.\nS druge strane, zvanični podatak je da se u našoj zemlji ne obrazuje dovoljan broj IT stručnjaka i da vlada slabo interesovanje za sve tehničke nauke (inače najtraženije kadrove). Pretpostavlja se da je razlog to što IKT nisu lake, a i loše se predaje informatika u srednjim školama, pa to mnoge u startu odbija od ovog zanimanja.\nNa svetskom tržištu su slična očekivanja. Prema studiji IDC-a (www.idc.com), zaposlenost u oblasti IT će rasti za 5.8 miliona poslova u naredne četiri godine, a 51% od svih IT zaposlenih će biti softverski orijentisani. Softver inženjer je najbolje zanimanje u SAD u 2011. godini, prema istraživanju sajta career-cast.com. Među pet najpoželjnijih zanimanja u SAD u 2011. nalazi se i inženjer računarskih sistema.\nPrethodna objava Pametni časovi bez papira u Južnoj Koreji od 2015. Sledeća objava Bez posla veliki broj diplomiranih pravnika i ekonomista


Crnadak: Odluke Narodne skupštine RS ne mogu se menjati Dodikovim izjavama\nBeta 18. aprila 2022. 16:50\nPotpredsednik Partije demokratskog progresa (PDP) Igor Crnadak izjavio je da srpski član Predsedništva BiH i lider vladajućeg Saveza nezavisnih socijaldemokrata (SNSD) Milorad Dodik nije taj koji može da odluči da se neće sprovoditi odluke Narodne skupštine Republike Srpske o formiranju Vojske Republike Srpske i entitetske Uprave za indirektno oporezivanje (UIO).\nCrnadak je naglasio da se odluke Narodne skupštine ne mogu menjati Dodikovim izjavama, već samo u parlamentu RS, gde su i donete.\n„Koalicija sa SNSD-om na čelu je 10. decembra prošle godine obećala narodu da će se do 10. juna usvojiti zakoni o Vojsci Republike Srpske i Upravi za indirektno oporezivanje RS, a Narodna skupština je zadužila Vladu da to pripremi. Ako se Dodik uplašio i odustao od toga, neka dodje u Narodnu skupštinu da to objasni i zatraži nove odluke parlamenta“, kazao je on.\nCrnadak, koj je i poslanik u Narodnoj skupštini RS, ocenio je da je sve drugo „ponižavanje i privatizovanje skupštine“.\nDodik je za beogradsku Politiku najavio odlaganje donošenja zakona u Narodnoj skupštini RS o ponovnom formiranju Vojske RS i uspostavljanju UIO RS.\nOn je rekao da Nemačka traži da se ponište zaključci koje je Republika Srpska donela, a odnose se na suspendovanje ingerencija BiH kao što su vojska i indirektni porezi.\nCrnadak je pozvao „sve ljude koji vole Republiku Srpsku“ da ne dodju na skup „Sloboda“, zakazan za sredu u Banjaluci, koji je najavila Boračka organizacija RS (BORS), a iza kojeg, prema tvrdnjama opozicije, stoji SNSD.\n„Svako ko dodje daće podršku 16 godina režima SNSD. Narod treba da bude na okupu oko Republike Srpske, a ne oko Dodika, (predsedcnice RS Željke) Cvijanović i ostalih koji su Republiku Srpsku izolovali, posvadjali sa svima i koji žele na prevaru da stave narod u funkciju svog ličnog interesa“, istakao je potpredsednik PDP-a.\nOn je dodao da je Republika Srpska „neuništiva i iznad svakog pojedinca, zato se narod ne sme zloupotrebljavati kako bi se pojedini političari, koji su u problemu zbog korupcije, zaštitili i sakrili iza naroda“.\nVeliki požar u krugu fabrike Sava u Bijeljini\nŠefica britanske diplomatije doputovala u Sarajevo\nCrna Gora: Milošu Medenici određeno zadržavanje do 72 sata\nViktor Orban: Korporartivni ekstraprofit u državni budžet


Francuzi - Blic Online\nVesić: Danas potpisivanje ugovora Srbije i Francuske, POČETAK IZGRADNJE METROA DO KRAJA 2021.\nFrancuzi predstavili SNIMAK kako će IZGLEDATI BEOGRADSKI METRO, svima je pažnju privukao jedan DETALJ (VIDEO)\nPočetak gradnje Beogradskog metroa čini se da nikad nije bio bliži, neki planovi, projekti i studije su već završeni, neki tek treba da se urade, a ako ne bude nekog veleobrta u poslednji čas ovaj posao će dobiti Kinezi i Francuzi.\nBagdad: Nestala četiri radnika hrišćanske nevladine organizacije\nČetiri radnika francuske nevladine organizacije "SOS hrišćani Bliskog istoka", trojica Francuza i Iračanin, vode se kao nestali od početka sedmice u Bagdadu.\nOTMIČARI MALE MAŠE PREBAČENI U FRANCUSKU Francuzi koji su kidnapovali trogodišnju devojčicu u Braće Jerković, ostatak zatvorske kazne će služiti van Srbije\nOTELI DETE IZ MAJČINIH RUKU Francuzi koji su pre tri godine kidnapovali malu Mašu sada su preko srpskog Ministarstva pravde IZNELI ZAHTEV O TRANSFERU U FRANCUSKU\nTroje francuskih državljana, koji su u Srbiji osuđeni na ukupno 26 godina zatvora zbog otmice male Maše Prenković iz majčinih ruku 11. marta 2015, služe kazne u sprskim zatvorima, ali žele da idu u Francusku.\nSPASAVANJE NA LOVĆENU Dvoje Francuza se izgubilo usled guste magle\nPotraga za dvoje Francuza, koji su bili izgubljeni na lokalitetu Babina glava na Lovćenu uspešno je završena, saopšteno je iz Službe zaštite Nacionalnog parka "Lovćen".\nDa li je Putin trebalo da bude na OBELEŽAVANJU DANA "D"? Evo šta misle FRANCUZI\nAnketa francuskog lista Figaro pokazala je da više od 80 odsto ispitanika smatra da je ruski presednik Vladimir Putin trebalo da bude pozvan na obeležavanje 75-godišnjice iskrcavanja na Normandiji, takozvanog Dana D.\nU marokanskom gradu Sale u blizini prestonice Rabata uhapšena su trojica Francuza osumnjičenih za finansiranje terorizma i veze sa ekstremističkim grupama, saopštila je danas policija.\nFRANCUSKA NIJE SAMO PARIZ Zašto su građani treće najjače ekonomije Evrope zapravo izašli na ulice i zbog čega su BESNI? (FOTO)\nPredsednik Francuske Emanuel Makron suočen je sa najvećom krizom svog mandata, nakon tronedeljnih nasilnih protesta širom zemlje. Demonstranti, takozvani “žuti prsluci”, traže od vlade da olakša namete velikom delu populacije koji se bori da “skrpi kraj sa krajem”.\n"ZGROŽENI SMO" Francuzi se u emotivnim pismima izvinjava Srbima zbog skandala u Parizu\n"Osećam se lično uvređenim onim što se dogodilo 11. novembra u vezi sa predsednikom Republike Srbije, dragoj mnogim Francuzima i upućujem izvinjenje srpskom narodu, koga je predstavljao vaš predsednik", poručio je Fransoa Dulon d Rone u pismu upućenom ambasadoru Srbije u Francuskoj.\nPRVI SVETSKI RAT "Francuzi se divili našem vojniku jer nije tražio ništa sem hleba"\nPisac i akademik Milovan Danojlić govoreći o srpsko-francuskim odnosima povodom obeležavanja stogodišnjice od Velikog rata kaže da ne treba da se zanosimo iluzijama o savezništvu i da su Francuzi najpre pokazali simpatije za jedan mali narod koji se bori na istoj strani, ali da su ubrzo izgubili interesovanje za nas.\nViše od pola Francuza smatra da SAD više nisu pouzdan saveznik\nViše od polovine Francuza ne smatra više Sjedinjene Američke Države pouzdanim partnerom svoje zemlje, što je za 33 odsto više "nepoverljivih" nego 2014. godine, pokazuju danas objavljeni rezultati ankete.\nZAINTERESOVANI ZA METRO I TRAMVAJE Vesić primio francuske industrijalce iz udruženja "Medef"\nZamenik gradonačelnika Goran Vesić i glavni urbanista Milutin Folić primili su u Starom dvoru predstavnike kompanija iz Udruženja francuskih industrijalaca "Medef", s kojima su razgovarali o izgradnji beogradskog metroa i drugim velikim infrastrukturnim projektima.\nPola godine živeli su u kombiju, putovali Evropom i shvatili JEDNU BITNU STVAR\nProbudiš se, otvoriš vrata prtljažnika i posmatraš brda u okolini. Kafica i potpuna tišina - ovako je, otprilike, izgledao život Bertrana Lanoa i njegove devojke Elze Frendek-Pjere tokom šest meseci, koliko su kombijem putovali po Evropi.\nTurska kritikuje Francuze zbog Kurana\nTurski ministar evropskih poslova Omer Čelik kritikovao je danas predlog 300 uglednih francuskih ličnosti da se iz Kurana odbace neki stihovi koji, po njihovom mišljenju, pozivaju na nasilje i antisemitizam.\nFrancuzi zainteresovani za veće projekte iz hidroenergetike\nPredstavnici francuske energetske kompanije EDF zainteresovani su da sa Srbijom i Elektroprivredom Srbije razviju veće projekte, pre svega u oblasti hidroenergetike, rekao je ministar rudarstva i energetike Aleksandar Antić nakon sastanka sa delegacijom EDF-a.\nTjentište i Foča postali su nezaobilazna destinacija francuskim studentima iz organizacije "Jurop rejd" koji već tradicionalno automobilima "pežo 205" obilaze zemlje Evrope, pa će i ovog leta uživati u lepotama Nacionalnog parka "Sutjeska".\nISTRAŽIVANJE Francuzi optimističniji u vezi budućnosti\nFrancuzi su optimističniji u vezi svoje budućnosti, više nego u prethodnih osam godina, što protivreči reputaciji francuske nacije da je pesimistična, pokazalo je objavljeno istraživanje urađeno za RTL radio.\nPOTRVĐENA PRESUDA Francuzima za otmicu male Maše ukupno 26 godina zatvora


Nema opasnosti od izlivanja Save i Bosne u Šamcu - NewsHub\n2014. rujan 16 15:34\nŠAMAC - U opštini Šamac trenutno nema opasnosti od izlivanja rijeka Save i Bosne, ali se preduzimaju neophodne mjere zaštite od poplava, rekao je Srni rukovodilac Civine zaštite opštine Šamac Boro Bogdanović.\n"U narednom periodu možemo očekivati porast vodostaja rijeke Save za oko 50 centimetara, odnosno da neće dostići visinu vodostaja veću od 600 centimetara, tako da neće biti potrebno uvođenje redovnih mjera odbrane od poplava", kaže Bogdanović.\nBogdanović je dodao da se peti dan vode aktivnosti na čišćenju dijela nasipa rijeke Save na lokalitetu "Velepromet".\n"Nasip je zbog neodržavanja bio u lošem stanju, te je služba Civilne zaštite opštine Šamac u saradnji sa Vodoprivrednim preduzećem `Ušće Bosne` i Javnom ustanovom `Vode Srpske` postavila neophodne količine vreća sa pijeskom", rekao je Bogdanović i podsjetio da je im je preduzeće "Vode Srpske" dostavilo 20.000 vreća.\nOn je podsjetio da je nasip pukao na dvije lokacije kod "Veleprometa" i nedostaje četiri do pet metara betonskog dijela, a trenutno je saniran daskama, najlonima i vrećama sa pijeskom.\nIz preduzeća "Ušće Bosne" poručuju da rijeka Bosna stagnira, a Sava lagano raste i nema bojazni od poplava.\nŠtab za vanredne situacije opštine Šamac 23. juna obratio se JU "Vode Srpske" sa zahtjevom za pomoć u sanaciji oštećenja na pumpnim stanicama "Duga" i "Rudine".\n"Vode Srpske" su 10. septembra obavijestile opštinu Šamac da su pumpne stanice ušle u projekat "Hitne mjere sanacije i rekonstrukcije objekata zaštite od poplava u Republici Srpskoj".


DELATNOST SAOBRAĆAJA I TELEKOMUNIKACIJA\nPrema svom geografsko-saobraćajnom položaju na dve dominante reke, raskršću puteva, pruga i koridora, Beograd ima posebnu ulogu i značaj kao istaknuti jugoistočni centar koji povezuje Evropu i Bliski Istok. Saobraćajni sistem u Beogradu predstavlja složen kompleks potreba, uslova i promena koje su u funkciji privrede i društva.\nSaobraćajnu mrežu čine autoputevi i magistralni gradski putevi kao i sabirni i pristupni putevi, odnosno putevi I i II reda. Beograd se prostire na 270 kilometara rečne obale. Svi vidovi saobraćaja u Beogradu su razvijeni. U oblasti saobraćaja je zaposleno oko 45 000 ljudi, a prema podacima Agencije za privredne registre (2011. godina) u oblasti saobraćaja i skladištenja je registrovano 1722 privredna društva.\nBeogr ad ima izuzetno visoko korišćenje javnog prevoza putnika - preko 50%, dok procenat korišćenja putničkih automobila iznosi oko 21%. U javnom drumskom saobraćaju godišnje se preveze oko 4 miliona putnika, dok obim tereta iznosi 2.5 hiljade tona. Javni gradski i prigradski saobraćaj čine 2211 vozila, koji pripadaju autobuskom, trolejbuskom i tramvajskom podsistemu saobraćaja. Najstarije i najveće privredno društvo u oblasti gradskog prevoza putnika je Gradsko saobraćajno preduzeće „Beograd” koje raspolaže sa oko 1 400 voznih jedinica i najveća ulaganja usmerava ka unapređenju usluge i razvoju voznog parka i infrastrukture. U centralnom delu grada se nalaze autobuske stanice „BAS“ i „Lasta“ koje pružaju usluge u nacionalnom i međunarodnom putničkom saobraćaju.\nŽeleznički saobraćaj se odvija na mreži pruga dužine 4 092Km, a čine ga i sedam magistralnih pruga za međunarodni saobraćaj, kao i značajni transportni kapaciteti sa 15 stanica koje raspolažu manipulatinim i industrijskim kolosecima, centralnim i automatskim upravljanjem saobraćajem i kontejnerskim terminalom za međunarodni saobraćaj. Značajne aktivnosti u prevozu putnika i robe obavlja JP „Železnice Srbije“.\nVodni saobraćaj karakteriše skromna infrastruktura i nivo usluge što direktno utiče na iskorišćenje putničkog i teretnog saobraćaja. Potencijali Dunava i Save, sa implementacijom novih projekata i poboljšanjem postojećih uslova stvaraju mogućnost za dalji održivi razvoj.\nU vazdušnom saobraćaju nacionalna kompanija AIR SERBIA saobraća sa 14 aviona na preko 30 evromediteranskih destinacija. Aerodrom “Nikola Tesla” kapaciteta 5,5 miliona putnika godišnje, predstavlja bitan element vazdušnog transporta i ima mogućnost za razvoj novih potencijala.\nU oblasti špedicije, logistike i skladištenja robe, privredna društva sa područja Beograda obavljaju 70% svih ovih poslova na teritoriji Srbije i predstavljaju značajan deo svih privrednih aktivnosti.\nPoštanski saobraćaj i telekomunikacije su povezani sa svim centrima u svetu i svojim dinamičnim razvojem pružaju nove vrste usluga i integraciju mreža. Najveći poštanski operater je JP PTT saobraćaja “Srbija” koje pruža univerzalnu poštansku uslugu, novčane, marketinške, logističke i IT usluge. U Beogradu posluju i značajne kompanije Telekom, Telenor, VIP mobile, ...\nPrisutne potrebe za unapređenje postojećih uslova i razvoj saobraćaja i telekomunikacija su sastavni deo aktivnosti privrednih društava i javnih preduzeća, organizacija, zavoda, agencija, instituta, grada Beograda i Republike Srbije, a posebno Udruženja saobraćaja i telekomunikacija Privredne komore Beograda.\nAktivnosti Udruženja saobraćaja i telekomunikacija su višedimenzione, a primarne su za konkretne potrebe i zahteve javnih preduzeća i privrednih društava, stručnih i upravnih institucija, ministarstava i Grada. Planovi aktivnosti su otvoreni za saradnju, a u osnovi obuhvataju:\nSaradnju i definisanje prioriteta u strateškim pravcima održivog i konkurentnog razvoja saobraćaja i telekomunikacija na nivou Grada i Republike Srbije\nUčešće u razvoju Intermodalnog saobraćaja sa robnim centrima i terminalima na prostoru Beograda i Srbije. U Udruženju saobraćaja i telekomunikacija je formiran Intermodalni razvojni centar sa ciljem pružanja dodatne usluge članicama i svim zainteresovanim privrednicima radi poboljšanja ekonomičnosti, efikasnosti, zaštite životne sredine i bezbednosti transporta\nAktivnosti Udruženja saobraćaja i telekomunikacija Privredne komore Beograda su sastavni deo društveno – ekonomskih uslova, uravnoteženih potreba, planova i potencijala za zajedničku saradnju i realizaciju, a primarno na prostoru grada Beograda i Republike Srbije.


Objavljeno 28.08.2013. u 11h\nNezadovoljni najavljenom otkupnom cenom suncokreta, ratari iz Zrenjanina i okolnih banatskih sela protestovali su danas ispred Fabrike ulja „Dijamant“.\nPoljoprivrednici su traktorima blokirali ulaze ispred dve kapije za prijem roda, u očekivanju pregovora sa rukovodstvom te fabrike ulja, najveće na Balkanu.\nPredsednik Udruženja zemljoradnika Zrenjanina Ognjen Rackov rekao je Tanjugu da se u trenutku protesta ispred „Dijamanta“ nalazilo 150 do 200 traktora, ali da nezadovoljni ratari nisu sprečili predaju suncokreta za desetak kamiona koji su se tu zatekli da bi predali suncokret.\nRackov kaže da su juče obavljeni nezvanični razgovori sa generalnom direktorkom „Dijamanta“ Slavicom Kešelj i njenim saradnicima koji su proizvodjačima saopštili da je tržišna cena kilograma suncokreta 26 dinara sa porezom na dodatnu vrednost. „Sa takvom cenom mi ne možemo da pokrijemo ni troškove proizvodnje, a očekujemo nastavak pregovora i cenu od 40 dinara“, rekao je Tanjugu Rackov.\nOn najavljuje da će protest biti nastavljen do ispunjenja zahteva koje su predali „Dijamantu“. Rackov je saopštio da su se poljoprivrednici sa istim zahtevima okupili i ispred Fabrike ulja „Banat“ u Novoj Crnji.\n„Kažu nam da tržište odredjuje cene, pa što su onda prošle godine zabranili izvoz suncokreta“, pita se Zarin i najavljuje da iduće godine neće sejati suncokret.\nDirektor marketinga i razvoja „Dijamanta“ Vladimir Milović izjavio je Tanjugu da će u vezi zahteva banatskih ratara „Dijamant“ kasnije izdati zvanično saopštenje.\nTagovi:blokada, cena, otkup, poljoprivrednici, protest, Suncokret, uljara


Vesti iz BCBP, Transparentnost u radu i dijalog sa građanima ključ za izgradnju integriteta policije\nVaša lokacija / Beogradski centar za bezbednosnu politiku / Aktivnosti / Vesti iz BCBP / Transparentnost u radu i dijalog sa građanima ... /\nTransparentnost u radu i istovremena otvorenost prema predlozima organizacija civilnog društva su ključni koraci ka izgradnji integriteta policije, zaključak skupa regionalne mreže POINTPULS održanog 23. marta 2017. u Prištini.\nIstraživanja javnog mnjenja pokazuju da više od polovine građana smatra da organizacije civilnog društva (OCD) treba da učestvuju u borbi protiv korupcije, aktivno ili u saradnji sa državnim organima, istaknuto je na skupu.\nIstraživač Beogradskog centra za bezbednosnu politiku (BCBP) Vladimir Erceg je kao primer direktnog uticaja na javne politike naveo prihvatanje komentara BCBP prilikom usvajanja Zakona o policiji i doprinos BCBP poboljšanju transparentnosti javnih nabavki u sektoru bezbednosti.\n"Na osnovu predloga BCBP, opseg parlamentarnog nadzora nad radom policije je značajno poboljšan, a pomoću internet portala Crvene zastavice, koji je BCBP nedavno pokrenuo, potencijalno štetne nabavke je sada lako pronaći . Ovo su direktni rezultati inicijative civilnog društva", naglasio je Erceg.\nKao jedan od najvećih problema saradnje između OCD i Ministarstva unutrašnjih poslova Republike Srbije, Erceg je istakao politizaciju bezbednosnog sektora.\n“Posledica rastuće instrumentalizacije policije u Srbiji je činjenica da je MUP nedavno počeo da tretira nalaze i preporuke BCBP kao zlonamerne kritike. Ovo komplikuje našu komunikaciju sa Ministarstvom, a posledica je da se organizacija sve više obraća javnosti kako bi uticala na promene politika”, naveo je Erceg.\nPublika je na skupu informisana o izazovima sa kojima se suočavaju OCD prilikom nadzora integriteta u policiji. Učesnici konferencije su istakli da je najveći problem otežan pristup informacijama od javnog značaja, neophodnim za sprovođenje naučnih istraživanja. Naglasili su da organizacije moraju biti objektivne prema sektoru bezbednosti i da u isto vreme moraju da grade partnerstki odnos sa njim.\nNa konferenciji je pored BCBP učestvovalo još pet organizacija iz regiona okupljenih u mrežu POINTPULS sa ciljem unapređenja integriteta policije i zagovaranja politika usmerenih na suzbijanje korupcije u policiji na Zapadnom Balkanu.\nPovezane teme:policija, integritet, transparentnost, civilno društvo, Srbija, POINTPULSE, konferencija, Vladimir Erceg, spoljni nadzor


Respirator koji je kupio predsjednik poslovnog sistema “Svislajon Takovo” i hercegovački knez Rodoljub Drašković, danas je uručen Bolnici Trebinje.\n„Predsjednik Drašković je lično donirao ovaj uređaj, a mi iz Udruženja građana i privrede Hercegovine smo otvorili poseban račun, posebnih namjena za uplate, kako bismo pomogli nabavku svih potrebnih sredstava za borbu protiv ove bolesti sa kojom se cijeli svijet suočava. Nadam se da neće biti potrebe za korišćenjem ovog uređaja“, kazao je Radenko Drašković, generalni direktor “Svislajon Takovo” Trebinje.\nResprator je uručen direktorici Bolnice Trebinje Ljubici Miljanović, koja je prilikom preuzimanja ove vrijedne donacije istakla zahvalnost Rodoljubu Draškoviću.\n„Ovo je zaista humana donacija trebinjskoj bolnici, koja će u slučaju potrebe koristiri ovaj respirator za pacijente sa najtežim oblicima ove bolesti. U isto vrijeme, želim se zahvaliti i svim drugim donatorima koji su u toku nabavke ovih respiratora i Udruženju privrednika kao i Elektroprivredi RS, koja će na nivou RS darivati po jedan respirator svim bolnicama. Iskreno se nadam da ove respiratore nećemo koristiti i da će pacijenti u slučaju pojave koronavirusa kod nas imati lakšu kliničku sliku“, istakla je direktorica Miljanović i podsjetila da trenutno Bolnica Trebinje raspolaže sa dva respiratora, a u najavi su još četiri.\n„Rad je dobro organizovan, plućno odjeljenje funkcioniše kao posebno izolovano odjeljenje sa posebnim ulazom i posebnom prijemnom ambulantom za sve epidemiološki pozitivne i sa kliničkom slikom suspektnom na koronavirus. Od testiranih osam pacijenata sa teritorije istočne Hercegovine nije bio nijedan pozitivan slučaj“, zaključila je dr Miljanović.\nPredsjednik poslovnog sistema “Svislajon Takovo” i hercegovački knez Rodoljub Drašković ranije je najavio i pomoć socijalno ugroženim porodicama u Hercegovini.\nbolnica trebinjeknez rodoljub draškovićkorona virusrespirator